Počeo nadzor nad gripom: Od teške akutne respiratorne infekcije obolelo 18 ljudi u Srpskoj\nU prvoj nedelji početka nadzora nad influencom u ovoj sezoni, domovi zdravlja u Republici Srpskoj prijavili su 1.655 akutnih respiratornih infekcija (ARI), dok je registrovano 2.099 slučajeva obolenja sličnih gripi (ILI).\nU bolnicama u Republici Srpskoj u ovoj sedmici prijavljeno je 18 oboljelih od teške akutne respiratorne infekcije (SARI), i to 11 u Opštoj bolnici Prijedor i sedam u Opštoj bolnici Gradiška, piše Srpskainfo.\nCena još nije definisana: Do kraja oktobra u RS stižu vakcine za sezonski grip\nKontrole epidemioloških mera u FBiH: Za mesec izdato 45.700 evra kazni, zatvorena četiri poslovna subjekta\nU 40. nedelji nije vršeno testiranje na viruse gripa, saopšteno je iz Instituta za javno zdravstvo RS.\n– Prema podacima sa kojima raspolaže Evropski centar za kontrolu bolesti i Svetska zdravstvena organizacija, aktivnost virusa influence je na vansezonskom nivou. Zbog većeg boravka u zatvorenom prostoru i mestima gde borave veće grupe ljudi, neophodno je primenjivati mere lične, a posebno respiratorne higijene, kao i higijene prostora u kojem živimo i radimo. Pored redovnog pranja ruku toplom vodom i sapunom, pokrivanja usta maramicom prilikom kihanja i kašljanja, jako je važno često provetravati prostorije. Dio opšte zdravstvene kulture je ne samo briga o sopstvenom zdravlju, već i briga o osobama u okruženju – poručuju iz IJZ RS.\nMališani na udaru: Za sedam dana 26 obolelih od teške akutne respiratorne infekcije\nI DALJE BEZ GRIPA Za sedam dana 24 slučaja teške akutne respiratorne infekcije\nKrvnički ga izudarao drškom sekire po glavi: Žrtvi dugovao novac, pa ga ubio u šumi\nTužilaštvo Brčko distrikta BiH podiglo je optužnicu protiv Aladina Bisera (37) kojom ga tereti za ubistvo Fethije Mihmića počinjeno u maju ove godine u mestu Jagodnjak kod Brčkog.\nDetalji požara u Trebinju: Na parkingu zapaljen automobil policijskog službenika\nU Trebinju je zapaljen automobil "audi ku pet" u vlasništvu policijskog službenika, a požar su ugasili pripadnici Vatrogasne jedinice.\nOmikron soj virusa korona još nije detektovan u Srpskoj, ali se može očekivati s obzirom na to da je stigao u zemlje u okruženju, izjavila je epidemiolog Instituta za javno zdravstvo Republike Srpske Јelena Đaković Dević.\nOŠTETILI BAGER Banjalučka policija traga za vandalima\nBanjalučkoj policiji prijavljeno je da je nepoznata osoba ili više njih oštetila bager Civilne zaštite Banjaluka.\nNišta od zakona o državnoj imovini: Poslanička inicijativa u PS BiH osuđena na PROPAST\nNalaže se Savetu ministara BiH da u roku od 30 dana u zakonodavnu proceduru dostavi zakon o državnoj imovini.\nŽena sa teškim povredama primljena u bolnicu: Muškarac iz Mostara nožem ubo nevenčanu suprugu\nU bolnicu Južni logor u Mostaru u ponedeljak naveče dovezena je žena s ubodnom ranom od noža koju joj je nanio nevenčani suprug, saopštili su u utorak iz MUP Hercegovačko-neretvanskog kantona.\nMETEOALARM IZDAO UPOZORENJE U BiH danas mogući jaki udari vetra na ovim područjima\nU Republici Srpskoj i Federaciji BiH danas će biti umereno oblačno, uz povremene sunčane periode.


sreda, 10 jul 2019 15:45\nkandidata za anketara i\nmerače za istraživanje\nRepublički zavod za statistiku objavio je javni poziv za prijavljivanje kandidata za anketara i merače za istraživanje višestrukih pokazatelja (MICS6) koje će biti realizovano od 2. septembra do 10. novembra tekuće godine.\nZa MICS6 istraživanje angažovaće se ukupno 77 kandidata, od kojih će 11 biti angažovano na poslovima merača, a 66 kandidata na osnovu rezultata pokazanih tokom obuke, biće raspoređeno na poslove supervizora, anketara i rezervnog anketara.\nJedan tim, od ukupuno 11, u Republici Srbiji, će imati sedište u Somboru. Zainteresovani kandidati svoju prijavu mogu poslati isključivo elektronski, putem internet adrese koju možete pronaći na sajtu televizije "Sreće". Pre same ankete, izabrani kandidati moraće proći obaveznu obuku koja traje 23 dana za anketare i 14 dana za merače.\nTreba napomenuti da će se anketiranje sprovoditi prema metodologiji MICS istraživanja, uz pomoć laptopova, popunjavanjem upitnika u direktnom kontaktu sa licima u domaćinstvu.\nMICS predstavlja globalni istraživački program razvijen od strane UNICEF-a kroz konsultacije sa drugim agencijama Ujedinjenih nacija. MICS je koncipiran tako da obezbedi statistički pouzdane i međunarodno uporedive podatke za ključne socijalne indikatore i usmeren je na najosetljiviji deo populacije: žene, decu i ugrožene i marginalizovane grupe stanovništva. Rezultati ovog istraživanja čine jednu od najznačajnijih baza podataka.


Uživajte u bežičnom štampanju poslovnog kvaliteta po izuzetno niskoj ceni uz ovaj multifunkcionalni inkdžet štampač sa faksom – savršen izbor za moderna uposlena domaćinstva i male kancelarije\nUštedite do 90% na troškovima štampanja 1zahvaljujući Epson EcoTank štampačima bez kertridža. Uz njih se dobijaju bočice sa mastilom velikog kapaciteta, tako da je punjenje rezervoara za mastilo vrlo jednostavno zahvaljujući ovim posebno osmišljenim bočicama sa mastilom. Bez kertridža koje treba menjati i sa fleksibilnim funkcijama za povezivanje i ADF-om, ovo je savršen štampač za svakoga ko traži otiske visokog kvaliteta po neverovatno niskoj ceni po stranici.\nŠtampanje, skeniranje i kopiranje bez muke za domaćinstva i male kancelarije – rezervoari sa mastilom izuzetno velikog kapaciteta omogućavaju dopunu bez nereda, a bočice sa mehanizmom napravljene su tako da punjenje može da se obavi isključivo odgovarajućom bojom.\nLako integrišete ovaj štampač sa postojećom kućnom konfiguracijom i štampajte sa mobilnih uređaja, tableta i laptop računara4. Pored toga, uz pomoć aplikacije Epson Smart Panel možete da upravljajte štampačem sa svog pametnog uređaja4. Štampajte dokumente i fotografije, konfigurišite štampač, pratite njegov rad i rešavajte probleme na njemu – sa svog telefona ili tableta.\nSa LCD ekranom u boji od 3,7 cm, automatskim ubacivačem dokumenata za 30 strana i faksom, zadnjim držačem za papir za 100 listova i brzinom štampanja do 10 stranica u minutu5, brzo i lako možete da završite najrazličitije zadatke.\nMultifunkcionalni štampač sa ADF funkcijom: Štampa, kopiranje, skeniranje i faks\nU kutiji je mastilo i za 3 godine rada2: Podrazumeva 8100 crno-belih i 6500 stranica u boji3\nAplikacija Epson Smart Panel: Bežično konfigurisanje, praćenje, štampanje, skeniranje i još mnogo toga sa pametnog uređaja 4\nSlanje faksa preko PC-a, Auto Redial, Address Book, Delay Send, Broadcast Fax, Polling Reception\n10 x 15 cm, Pismo, No. 10 (koverta), DL (koverta), C6 (koverta), B5 (17,6x25,7 cm), A6 (10,5x14,8 cm), A5 (14,8x21,0 cm), A4 (21.0x29,7 cm), Pravne informacije, 16:9, Definisano od strane korisnika, 13 x 18 cm\n12 W (standalone copying, ISO/IEC 24712 pattern), 0,7 W (sleep mode), 4,5 W Spreman, 0,2 W (isključiti), TEC 0,13 kWh/week\n375 x 347 x 237 mm (Širina x Dubina x Visina)\n4 x 65ml individual ink bottles (Bk,C,Y,M) + 1 extra black ink bottle, Driveri i pomoćni programi (CD), Glavni uređaj, Strujni kabl, Dokument garancije


Nikolić: Vučićevi trbuhozborci ne mogu sakriti njegovu OPSESIJU Crnom Gorom - PV Informer Nikolić: Vučićevi trbuhozborci ne mogu sakriti njegovu OPSESIJU Crnom Gorom - PV Informer\nNikolić: Vučićevi trbuhozborci ne mogu sakriti njegovu OPSESIJU Crnom Gorom\n1 sedmica pre 161 pregleda Izvor: PV Informer\nHor Vučićevih trbuhozboraca, domaćih i onih iz Srbije, pokušava vikom i bukom da sakrije svima bjelodanu činjenicu da srpskog predsjednika jako zabavlja megalomanska ideja o nekoj „velikoj Srbiji“ i da se, kako bi je realizovao, intenzivno bavi destabilizacijom regiona sa naglaskom na Crnu Goru, kazao je portparol i poslanik DPS-a u Skupštini Crne Gore Miloš Nikolić.\n„Irelevantno je da li to radi jer mu takav imidž treba za naredne izbore, ili zato što u to vjeruje ili iz nekog bizarnog razloga, poput manje veličine u kojoj sebe vidi kao savremenog cara Dušana. Šta god bilo, građani Crne Gore nijesu ničija igračka a pogotovo to nije građanski mir u našoj državi. Iako lijepo zvuči kada predsjednik Vučić govori o dobrosusjedskim odnosima, još ljepše bi bilo da se i tako ponaša i da se ne petlja u unutrašnja pitanja naše države. Ne znamo šta je podstaklo njegovo intenzivno interesovanje za Crnu Goru i njenu destabilizaciju, ali je ta vrsta opsesivne i destruktivne posvećenosti loša za sve, a posebno za mir u regionu i skladni život građana na Zapadnom Balkanu“, rekao je Nikolić.\nDodaje da tu opasnu igru sa vatrom predsjednika Vučića, sve više prepoznaje i međunarodna zajednica, te je tako nedavno i američki predsjednik izašao sa uredbom koja sadrži dio o Zapadnom Balkanu, što je protumačeno kao poruka vlastima Srbije da prikoče ili će se suočiti sa individualnim sankcijama.\n„Samo neko ko je slijep ne uočava da Vučić pokušava da kopira ruski model vođenja politike, ali zaboravlja da uloga Rusije i Srbije u svijetu nije ni za poređenje a kamoli ista. Ono što se toleriše Rusiji, Zapad sigurno neće tolerisati Srbiji. Zato je i za Srbiju, i njene građane a i za samog Vučića i njegovu ulogu u istoriji, do koje mu je, po sopstvenom priznanju, veoma stalo, mnogo bolje da se zvanična politika te države okrene sebi i svojim problemima, koji svakako neće nestati ukoliko se konstantno iniciraju novi u susjedstvu“, zaključuje Nikolić.


Crveni krst: Ukrajina je zvanično u ratu : Nadlanu.com\nCrveni krst: Ukrajina je zvanično u ratu\nObjavljeno 22. jul 2014. / 22:44:13\nTo otvara vrata za moguće podizanje optužnica za ratne zločine, uključujući i optužnicu za rušenje malezijskog aviona na istoku Ukrajine od pre pet dana.\n"Očito se radi o međunarodnom konfliktu, pa se to veoma verovatno može okarakterisati kao ratni zločin", izjavio je jedan neimenovani zapadni diplomata.\nICRC je zadužen za kontrolu primene Ženevskih konvencija, niza od četiri međunarodna sporazuma koji propisuju kako zemlje potpisnice za vreme ratnih sukoba moraju da se ponašaju prema neprijateljskim vojnicima i civilima.\nŽenevske konvencije su jedan od važnih faktora prilikom donošenja odluke u Ujedinjenim nacijama da li je nasilje u nekoj zemlji preraslo u oružani konflikt.\n"Crveni krst je taj koji u okviru UN-a odlučuje da li je neki sukob prerastao u rat ili ne. Ta organizacija je čuvar međunarodnog humanitarnog prava", istakao je izvor iz UN.\nICRC se zasad nije javno izjašnjavao po pitanju sukoba na istoku Ukrajine, pošto, kako navodi Rojters, ta organizacija nije htela da uvredi ni Ukrajinu ni Rusiju time što će taj sukob nazvati građanskim ratom ili stranom agresijom, ali je to učinio nezvanično i o tome informisao strane u sukobu, otkrili su izvori britanskoj agenciji.\n"O kvalifikaciji ukrajinskog sukoba su države obaveštene bilateralno i poverljivo. O tome nećemo govoriti javno", izjavila je portparol ICRC Anastasija Isjuk.\nUkoliko UN zvanično okarakteriše sukob u nekoj zemlji kao rat, bilo međunarodni ili građanski, to potpuno menja situaciju, pošto strane u sukobu postaju jednako odgovorne za ratne zločine, koji ne podležu zastarevanju niti amnestiji.\nPored toga, osumnjičeni za ratne zločine mogu da budu uhapšeni i u inostranstvu, budući da neke zemlje primenjuju "univerzalnu jurisdikciju" u slučajevima ratnih zločina.\nDo proglašenja rata, snage ukrajinske vlade su odgovorne za zaštitu civila i infrastrukture u skladu sa međunarodnim zakonima o zaštiti ljudskih prava, dok pripadnici proruskih snaga mogu da odgovaraju samo za kršenje ukrajinskih zakona.\n"Proglašenje nekog sukoba ratom menja odogovornost sukobljenih strana na međunarodnoj sceni. To povećava šanse da se pojedincima sudi za ratne zločine", izjavio je direktor Ženevske akademije za međunarodno humanitarno pravo i ljudska prava Endrju Klapam.\nHolandsko državno tužilaštvo je otvorilo istragu pada aviona "Malezija erlajnsa" 17. jula na istoku Ukrajine, kada je poginulo 298 putnika i članova posade, od čega su većina bili Holanđani, pod sumnjom za ubistvo, ratne zločine i namerno obaranje putničkog aviona, izjavio je juče portparol tužilaštva.\nNa osnovu međunarodnog krivičnog prava, Holandija može da podigne optužnicu protiv bilo kojeg pojedinca koji počini ratni zločin nad državljanima Holandije.\nPredsednik Rusije Vladimir Putin izjavio je u maju da je sukob u Ukrajini prerastao u građanski rat, dok Ukrajina to smatra ratom koji uključuje agresiju od strane Rusije.\nKampanja “Zelena Srbija”: Ambasada Pakistana podržala akciju…


Đurić: Dogovorom trajno zaštićena imovina "Telekoma" | Radio Kosovska Mitrovica\nĐurić: Dogovorom trajno zaštićena imovina “Telekoma”\n14. November, 2016 10:05 |\nBeograd i Priština postigli su sporazum o telekomunikacijama koji uključuje i nesmetan rad “Telekoma Srbije” na Kosmetu. Na osnovu tog dogovora imovina “Telekoma” prenosi se na “MTS d.o.o”, ćerku firmu “Telekoma” na Kosovu i Metohiji, potvrđeno RTS-u. Kompletna imovina “Telekoma Srbije“ je trajno zaštićena, kaže za RTS Marko Đurić.\n“Ovim dogovorom o sprovođenju sporazuma iz 2013, odnosno 2015. o telekomunikacijama, kompletna imovina ‘Telekoma Srbije’ je sačuvana, to se vidi i u saopštenju EU”, dodaje Đurić.\nĐurić ističe da se sva imovina prenosi na “MTS d. o. o” na Kosovu i Metohiji i da je zvanično vlasništvo MTS-a “Telekoma Srbije”.\n“Imovina ‘Telekoma Srbije’ je zvanično trajno sačuvana, kao i bazne stanice i sve drugo. Oni su hteli da otmu našu imovinu, mi to nismo prihvatili, došli smo do nečega što podrazumeva, i za medije je to važno – da deo digitalnog spektra bude rezervisan za medije na srpskom jeziku. Ovo je važan dogovor, a sigurno će se pozitivno odraziti i na naše odnose sa Prištinom, a i EU”, objašnjava Đurić.\nKaže da će se i ubuduće signal “Telekoma Srbije” hvatati tamo gde se i sada hvata, a da će nakon dve godine biti raspisan tender za sve mobilne operatere na celoj teritoriji Kosmeta, gde će “Telekom Srbije” takođe učestvovati. Dodaje da fiksna telefonija važi za celu teritoriju KiM.\n“Priština, odnosno Albanci i sada koriste tuđe pozivne brojeve za Monako, za Sloveniju, ne koriste naš pozivni broj. Ovim će Srbiji biti dodeljen još jedan pozivni broj za geografsku oblast u okviru Srbije, u skladu sa Rezolucijom 1244. Građani će moći normalno da pozivaju Prištinu i Kosovsku Mitrovicu bez ikakvog pozivnog broja i dodatnog tarifiranja”, ističe Đurić.\nDodaje da će se resursi “Telekoma Srbije” čvrsto “zadržati u našim rukama”.\n“Niko ne može nešto protiv naše volje da uradi. Za naše građane radi preko 200 ljudi i nastaviće da radi, i to niko ne može da zaustavi. Menja se to da Priština gubi pravo da vrši bilo kakvo pravno nasilje nad imovinom ‘Telekoma Srbije’. ‘Telekom Srbija’ sada stiče i u prištinskom sistemu pravo da zvanično i legalno funkcioniše na čitavoj teritoriji”, zaključio je Đurić.


Otvoren šalter Republičkog geodetskog zavoda u GO Palilula\nUsluge Republičkog geodetskog zavoda – Službe katastra nepokretnosti građani Palilule od 9. decembra mogu da dobiju u Uslužnom centru Gradske opštine Palilula, Takovska 12.\nNa novootvorenom šalteru moći će da se ostvari uvid u podatke Katastra nepokretnosti za teritoriju opštine Palilula i podnesu zahtevi za veliki broj usluga Republičkog geodetskog zavoda (RGZ): zahtev za izdavanje kopije plana, lista nepokretnosti, posedovnog lista, zahteva za upis nepokretnosti, prijave promene na zemljištu, izdavanje uverenja o nazivu ulice i kućnom broju, o veličini poseda i katastarskom prihodu, uverenja o istorijatu promena na nepokretnosti, kao i da ostvare uvid u stanje na parceli u planovima koji su digitalizovani i da podnesu prijavu o promeni prava na nepokretnosti.\nRadno vreme šaltera je od 8.00 do 16.00 časova, a tražena dokumenta biće preuzimana na istom mestu u roku od tri dana.\nDirektor RGZ-a Nenad Tesla zahvalio je Opštini Palilula i predsedniku Danilu Bašiću što je imao sluha za potrebe RGZ-a i građane Palilule, koji svakodnevno podnose veliki broj zahteva koji se tiču njihovih nepokretnosti. „Kad su u pitanju upravni postupci, moram da napomenem da se to obavlja u Službi za katastar nepokretnosti Beograd 1, jer je to neka drugačija procedura koja i po zakonu duže traje“, naglasio je Tesla i dodao, da se nada da će ovaj odličan primer saradnje između GO Palilula i RGZ-a slediti i druge lokalne samouprave.\nPredsednik GO Palilula Danilo Bašić je istakao važnost RGZ-a i Službe katastra nepokretnosti i zahvalio na njihovoj spremnosti da izađu u susret građanima opštine Palilula. “S obzirom na to da je očigledno veliki pritisak na Službu katastra, zajednički praktično činimo lepo i korisno što jedne rasterećujemo, a s druge strane povećavamo brzinu i uslužnost onima kojima su usluge Katastra neophodne“, rekao je Bašić.


Teorija i praksa zajedno u najboljem interesu deteta - IAN Telecentar\nU okviru projekta „Promena na bolje“ održan je okrugli sto u Beogradu na temu „Teorija i praksa zajedno u najboljem interesu deteta“. Okrugli sto su zajednički organizovali Fakultet za specijalnu edukaciju i rehabilitaciju i IAN Međunarodna mreža pomoći. Predstavnici akademske zajednice, centara za socijalni rad, dnevnih boravaka za decu i mlade sa problemima u ponašanju ukazali su na važnost zajedničkog učešća u resocijalizaciji ove grupe dece i mladih kroz usluge u zajednici.\nIzjave dece, roditelja i voditelja slučajeva\nUvodno obraćanje – doc. dr Ivan Stojilović (Dnevni boravak IAN Beograd)\nOsipanje i rano napuštanje školovanja – doc. dr Goran Jovanić (FASPER, Beograd)\nIAN Telecentar – Dnevni boravak za decu i mlade sa problemima u ponašanju – Ljiljana Marković (Dnevni boravak IAN, Beograd)\nDnevni boravak u Vranju – Milena Dimitrijević Tomić (Nexus Vranje)\nNa 28.04.2017 / Događaji


NIS otvorena škola tenisa na Dejvis kupu | NIS\nNIS > Presscentar > Vesti > NIS otvorena škola tenisa na Dejvis kupu\nZa vreme trajanja Dejvis kupa u Beogradu, između reprezentacija Srbije i Kazahstana, kompanija NIS i Teniski savez Srbije (TSS) organizovali su trodnevnu “NIS otvorenu školu tenisa“.\nNajmlađi uživali u NIS otvorenoj školi tenisa\nTokom trajanja kupa, deca su imala priliku da besplatno nauče prve korake “belog sporta” uz pomoć stručnih trenera.\nNIS realizuje ovu akciju u skladu sa svojim sloganom “Budućnost na delu” čiji je cilj, između ostalog, podrška dečijem i profesionalnom sportu, kao i promovisanje zdravog načina života i pravilan razvoj mladih.\nDejvis kup predstavlja odličnu priliku da najmlađi uživo na terenu gledaju najbolje srpske tenisere, a zatim i sami isprobaju osnovne teniske poteze u NIS-ovoj otvorenoj školi.\nNIS je petu godinu zaredom generalni sponzor Teniskog saveza Srbije i na taj način daje podršku razvoju i popularizaciji ovog sporta u Srbiji.


Za vijek postojanja u bijeljinskoj gimnaziji školovano 15.000 đaka @ InfoBijeljina \nZa vijek postojanja u bijeljinskoj gimnaziji školovano 15.000 đaka\nGimnazija “Filip Višnjić” u Bijeljini za 100 godina postojanja i rada na put je izvela oko 15.000 učenika, od kojih su najveći broj njih danas ostvareni, poznati i veoma uspješni u struci za koju su se opredijelili, rekao je u petak direktor Gimnazije Vladimir Šavija.\nOn je istakao da se 12. septembra obilježava 100 godina od kada je Gimnazija u Bijeljini počela da radi. Prema njegovim riječima, u ovoj godini velikog jubileja škole učenici su sa profesorima na različite načine obilježavali ovaj dan.\n- Prema iskustvima sa obolježavanja 50 godina Gimnazije, željeli smo da ponovimo taj segment iz istorije Gimnazije, a to je da su učenici tada izašli na ulice iz škole do centra i muzičkim programom obilježili jubilej. Želimo da ponovimo ovu manifestaciju i nazvali smo je “U šetnji sa gimnazijalcima”, a biće održana 7. septembra. Centralna manifestacija je planirana za 12. septembar, dok će sedam dana nakon toga biti prezentovana poštanska marka sa logom Gimnazije - naveo je Šavija.\nGalerija Centra za kulturu "Semberija" tri i po decenije čuvar i promoter umjetničkih vrijednosti\nGalerija Centra za kulturu "Semberija" obilježava 35 godina postojanja, tokom ko ...\nU Centru za kulturu dječija pozorišna predstava „Crvenkapa“\nSedam filmova koji donose životne sudbine poznatih muzičara


RTCG - Radio Televizija Crne Gore - Nacionalni javni servis :: Društvo :: Propagandna kampanja dirigovana iz Rusije i Srbije / print=true\nObjavila: M.L.B. [ TVCG/Mina ]\nFORENZIČKI CENTAR 28. 01. 2020. 14:00 >> 16:13 9\nPropagandna kampanja protiv Crne Gore koja je zasnovana na lažnim vijestima dirigovana je iz Rusije i Srbije, saopštio je analitičar Digitalnog forenzičkog centra Milan Jovanović.\nU protekla tri mjeseca, objavljeno je oko 35 hiljada članaka i objava na društvenim mrežama koje se direktno tiču kampanje protiv Zakona o slobodi vjeroispovjesti, od kojih je 20 hiljada došlo iz Srbije, a šest hiljada iz Crne Gore, saopšteno je iz Atlantskog saveza.\nJovanović rekao je na predstavljanju prezentacije “Dezinformacione svetinje”, da je po broj članaka koji su objavljeni jasan pokazatelj da kampanja dolazi iz Srbije.\n„Kampanja dolazi iz Rusije i Srbije. Potpuno indikativno što u posljenja tri mjeseca 35 hiljada članka koji se tiču ovog zakona, čak 20 hiljada dolazi iz Srbije, što govori da neko naravno pumpa određeni sadržaj koji postaje sve popularniji, a te informacije koje dolaze nijesu 20 hiljada istinitih članaka“, kazao je Jovanović i dodao da je oko devet hiljada informacija stiglo iz Bosne i Hercegovine, odnosno Republike Srpske.\n„Svi ključni tekstovi Informera, Blica i Kurira pozivaju se na neimenovane izvore, pozivaju se na crnogorske medije, ali niko od crnogorskih medija na ovakav način u posljenjih desetak dana nije pisao na tu temu“, rekao je Jovanović.\nKako je kazao, u istraživanju su više bili fokusirali na konkretne primjere dezinformacija u cilju prikazivanja svega što jedna dezinformaciona kampanja sa sobom nosi, koji nijesu samo lažne vijesti i dezinformacije.\nJovanović je objasnio da su to su pozivi na nasilje, radikalizaciju komentara, iskorišćavanje djece u svrhe u koje ne bi trebalo da se koristi.\nOn je kazao da prezentacija predstavljala jedan siže onoga što je rađeno u prethodna tri mjeseca.\n„Mislim da ni jedna platforma, mediji ili društvena mreža se nijesu izuzeti od ove kampanje, facebook kao najveća društvena mreža i zajedno sa medijima predstavlja najveći izvor informacija ali nažalost i dezinformacija“, rekao je Jovanović.\nJovanović je kazao da je analizom samog modusa načina ponašanja koji je bio zastupljen u zemljama jugoitočne Evrope, u Ukrajinii zapadnim zemljama, smatra da je to način djelovanja koji je viđen u tim zemljama.\n„Ako je tamo došao iz Rusije, i potvrđeno je da je došao iz Rusije, stoga bi mogao reći da je to ista adresa“, rekao je Jovanović.\nProtesti počeli da poprimaju političke dimenzije\n„Protesti su na početku bili duhovnog karaktera , koji se može vidjeti po nedostatku bilo kojih propagandnih materijala, zastava nacionalističkih obaveza, prema svemu onome što vidimo sada postoji taj trend da litije poprimaju politički akarakter“, kazao je Jovanović.\nKako je kazao potrebno je više pažnje posvetiti edukaciji djece i nadležni organi u tom smislu treba da ulože dosta više, a hapšenje ne može biti način za spriječavanje plasiranih dezinforormacija.\nMilan Jovanović Lažne vijesti


27.11.2021 / 18:23 Svijet - Zaplijenjeno 14 vozila\nFoto: Ilustracija / AP\nAustrijske vlasti saopćile su danas da je uhapšeno 15 osoba osumnjičenih za krijumčarenje migranata iz Sirije, Libana i Egipta u Austriju, kao i da je zaplijenjeno 14 vozila korištenih za njihov prijevoz.\nPolicija u pokrajini Donja Austrija saopćila je da je prošlog mjeseca otvorila istragu o grupi koja je krijumčarila migrante sa granice Srbije i Mađarske, preko Slovačke i Češke na sjeveroistok Austrije.\nSredinom ovog mjeseca uhapšeno je 15 osumnjičenih krijumčara, državljana Moldavije, Ukrajine i Uzbekistana. Policija je saopćila da su uhapšeni uglavnom u provjerama sumnjivih vozila, kao i u bečkom hotelu, a da su svi pokušali pobjeći kada su zaustavljeni.\n- Sumnjiče se da su prevezli više od 700 osoba, za više od 2,5 miliona eura - rečeno je iz policije.\nMigranti su za putovanje plaćali 4.000-5.000 eura po osobi, a planirali su nastaviti u Njemačku vozom ili uz pomoć rođaka.\nOsumnjičeni krijumčari regrutovani su u svojim matičnim zemljama preko oglasa na društvenim mrežama u kojima se nudi posao vozača za platu od 2.000 do 3.000 eura mjesečno.


Alija Imamović i Teodora Simonović pobednici Kruševačkog polumaratona - KruševacGrad\nOdlična organizacija i rekordan broj učesnika. Održano i Državno prvenstvo na 10 kilometara, kao i Trka zadovoljstva, dok su najmlađi učestvovali u trci „Dečji osmeh“\nČetvrti Kruševački polumaraton i državno prvenstvo na 10 kilometara okupili su preko 850 takmičara iz zemlje, okruženja i Evrope, koje je pozdravila gradonačelnica Kruševca Jasmina Palurović (i sama zvanična takmičarka), poželevši učesnicima puno uspeha u takmičenju, puno druženja i da ponesu lepe uspomene iz našeg grada.\nGradonačelnica Kruševca, Jasmina Palurović\nPored polumaratona i i trke na 10 kilometara na sertifikovanim stazama, organizovana je i Trka zadovoljstva za rekreatice na pet kilometara, kao i trka „Dečji osmeh“ u kojoj su najmlađi Kruševljani trčali se deonicu od Trga kosovskih junaka do Pozorišta.\nU polumaratronu najbrži je bio Sarajlija Alija Imamović, drugi je kroz cilj prošao Beograđanin Aleksandar Adžić, dok je treće mesto zauzeo Kruševljanin Nenad Živković.\nMeđu takmičarkama najbrža je bila Teodora Simonović iz Novog Pazara, drugoplasirana je Kruševljanka Radmila Đurović, dok je treće mesto zauzela Sandra Uzelac iz Beograda.\nU trci na deset kilometara koja je ujedno bila i Državno prvenstvo u ovoj disciplini, prvi je kroz cilj prošao Milan Mitrović iz Užica, drugi je bio Miloš Malešević iz Inđije, a trećeplasirani je Ognjen Stojanović iz Beograda. U ženskoj konkurenciji, najbolja u trci na 10 kilometara bila je Beograđanka Nataša Ćulafić, drugo mesto zauzela je Katarina Pohlot iz Novog Sada, dok je treća kroz cilj protrčala Biljana Kiradžijeva iz Zrenjanina.\nČetvrti Kruševački polumaraton organizovao je Atletsko rekreativni klub Maratonac, pokrovitelj je bio Grad Kruševac, a u sve četiri trke učestvovalo je oko dve hiljade trkača i rekreativaca, uključujući i najmlađe – predškolce i učenike nižih razreda osnovne škole. Organizovani su i prateći sadržaji, pre i nakon trke, a učenici fizioterapeutskog smera Medicinske škole takmičarima su obezbedili masažu.\nNapredak poražen od Radnika u Surdulici (1:0)\n25.09.2021 0 418\n27.06.2021 0 242\n26. septembra 2021., 02:58


U saopštenju tog preduzeća se navodi da se prijave mogu poslati preko internet strane Beograd puta (www.beogradput.com) ili na broj telefona 2765-382 i dodaje da će prijave biti klasifikovane radi što efikasnijeg korišćenja ekipa "Beograd puta" i po njima će se reagovati u najkraćem mogućem roku.\nNavodi se da 11 ekipa, osam gradskih i tri vangradske, radi na krpljenju udarnih rupa koje su posledica padavina i ekstremno niskih temperatura.\nEkipe JKP "Beograd put" rade istovremeno na poslovima zimskog održavanja saobraćajnica i saniranju posledica niskih temperatura i velikih količina padavina iz prethodnog perioda.\nZimska služba radi na čišćenju sporednih ulica, odnošenju snega i asistenciji drugim komunalnim preduzećima u vraćanju na redovan režim rada.\nEkipe će dežurati i reagovati u slučaju novih padavina koje meteorolozi najavljuju za noć između ponedeljka i utorka.


Pravosnažna oslobađajuća presuda za izazivanje mržnje i netrpeljivosti\nApelaciono vijeće Državnog suda potvrdilo je presudu kojom su predsjednik Udruženja porodica nestalih Sarajevsko-romanijske regije Milan Mandić i troje uposlenika Elta televizije oslobođeni krivnje za izazivanje nacionalne, rasne i vjerske mržnje, razdora i netrpeljivosti.\nDržavno tužilaštvo je žalbu uložilo zbog povreda krivičnog postupka i zakona te pogrešno ili nepotpuno utvrđenog činjeničnog stanja, ali je Apelaciono vijeće odbilo žalbu i potvrdilo oslobađajuću presudu, prenosi BIRN BiH.\nSud BiH je prvostepenom presudom 24. maja prošle godine oslobodio Mandića krivnje za izazivanje nacionalne, rasne i vjerske mržnje, razdora i netereplejivosti zbog izjave iz 2014.\nTeretio se da je za vrijeme intervjua na Elta televiziji izazvao mržnju ili netrepeljivost, između ostalog rekavši da su zločini u Srebrenici nad Bošnjacima bili pravdena osveta i „božija pravda“.\nIstom presudom su uposlenici Elta televizije Dejan Rakita, Marijana Savić i Mira Kostović, kao i preduzeće Stijena herc, oslobođeni krivnje za pomaganje u izvršenju krivičnog djela.\nObrazloženje prvostepene presude\nU obrazloženju prvostepene presude, sutkinja Biljana Ćuković kazala je da Sud BiH nije prepoznao nijedan element iz optužnice, te da je pregledom snimka sporne emisije utvrđeno da Mandić nije počinio krivično djelo koje mu je stavljeno na teret.\n“Mandić je svoju izjavu korigovao pri samom kraju, kazavši kako zločinci nemaju vjeru i naciju te da su svi isti, što, po ocjeni Suda, daje drugu dimenziju. Tužilaštvo je u optužnicu ubacilo dio Mandićeve izjave, što predstavlja ‘vađenje iz konteksta’, a to je nedopustivo”, rekla je Ćuković.\nĆuković je dodala da je Sudsko vijeće zaključilo kako Mandić nije negirao zločine počinjene nad Bošnjacima u Srebrenici te da Tužilaštvo BiH nije dokazalo elemente koji predstavljaju obilježje krivičnog djela.\n“Sud smatra da Mandić ima pravo tumačiti svoja ubjeđenja, što predstavlja pravo na slobodu izražavanja”, kazala je Ćuković.


Grčka zvanično u docnji otplate kredita | Kamatica\nPočetna > vest > Grčka zvanično u docnji otplate kredita\nGrčka zvanično u docnji otplate kredita\nTekst objavljen: 03.07.2015 16:31\nGrčka je zvanično u docnji otplate kredita, ali ova objava neće imati trenutne posledice, saopštio je danas Evropski fond za finansijsku stabilnost (EFSF), a prenosi Frans pres.\nEFSF je proglasio da je Grčka "u nemogućnosti otplate kredita u roku", ali i da je taj fond doneo odluku da ne traži od Atine hitno vraćanje kredita od skoro 150 milijardi evra, zbog toga što Grčka ove nedelje nije isplatila ratu duga od 1,5 milijardi evra Međunarodnom monetarnom fondu (MMF), javlja britanski list Gardijan.\n"EFSF je najveći grčki kreditor. Situacija sa kašnjenjem u otplati duga je razlog za veliku zabrinutost. Time se krše finansijske obaveze koje je Grčka preuzela prema svim kreditorima, i otvaraju se vrata za ozbiljne posledice po grčku privredu i grčki narod", izjavio je generalni direktor spasilačkog fonda, Klaus Regling.\nSpasilački fond je poručio da zadržava pravo da pokrene odgovarajuće procedure u kasnijim fazama povodom neizmirenih obaveza Grčke, prenosi agencija Rojters.\nNajnovija odluka dolazi samo dva dana uoči izlaska grčkih građana na referendum na kome će se izjasniti o prihvatanju ili neprihvatanju predloga kreditora za spas Grčke.\nMeđunarodnog monetarnog fonda (MMF) međunarodni kreditori Grčka otplata duga


Sednica SB UN: Dačić poručio da je Srbija spremna za dijalog (FOTO+VIDEO)\nZABAVA: U jutarnjem programu napravila pomet ... VESTI: POGLEDAJTE: Lude fotografije koje ć ... SPORT: Gardijan: Francuska lekcija pomaže ... VESTI: TRAGEDIJA KOD RUME: Dva mladića pog ... ONA: Svakodnevno "ubijanje u pojam": Loš ... VESTI: ŠOKIRANI GLEDALI U PARČE PAPIRA: N ... ZABAVA: Pridržavala grudi kako se ne bi izb ... BIZNIS: Lonče za kafu iz 18. veka vredna š ... VESTI: ŠOKANTNA ISPOVEST čoveka koji je p ... VESTI: PLAVUŠA PREVAZIŠLA SAMU SEBE: Teš ... ZABAVA: Bez komleksa se pojavila na bazenu, ... SPORT: "Majske nagrade": Džajiću i olimpi ... ZABAVA: Bila trudna pre ulaska na imanje?! S ... ONA: Otkrivamo najskrivenije tajne vagine VESTI: PORODIČNA TRAGEDIJA: Devojčica u s ... TOP\nTekst 21.08.2012 16:11-18:19 Tweet\nSednica SB UN: Dačić poručio da je Srbija spremna za dijalog (FOTO+VIDEO) Savet bezbednosti Ujedinjenih nacija razmatrao je na današnjoj sednici izveštaj generalnog sekretara UN Ban Kimuna o Kosovu i Metohiji. Premijer Srbije Ivica Dačić obratio se Savetu bezbednosti. Stavove Kosova zastupao je premijer Hašim Tači.\nPredsednik Vlade Srbije Ivica Dačić izjavio je danas, na sednici Saveta bezbednosti UN, da je Beograd spreman na dijalog o Kosovu na visokom nivou.\n"Nova vlast u Srbiji, nova Vlada i predsednik države, nameravaju da sprovedu sve do sada dogovorene porazume, uz insistiranje da to mora da uradi i Priština. Iako tehnički dijalog treba nastaviti, on nije dovoljan. Srbija je spremna na dijalog na visokom nivou. Ne mogu se izbegavati pregovori o bilo kom nerešenom pitanju", rekao je Dačić u obraćanju Savetu bezbednosti.\nServer: Nijedan deo Kosova neće ući u EU sa Srbijom\nTahiri: Tehnički dijalog posle ispunjenja dogovora\nStefanović: Stav prethodne vlade o fusnoti je bio bolji\nDačić je iskoristio priliku da jasno stavi do znanja da Srbija "neće nikad i ni pod kojim uslovima, implicitno ili eksplicitno, priznati nezavisnost koju su jednostrano proglasili organi etničkih Albanaca na Kosovu", jer ona, kako je rekao, nije rezultat uzajamne saglasnosti. "Naša država će zauvek biti jedinstvena po ovom ključnom pitanju", poručio je Dačić.\nPrema njegovim rečima, Srbija namerava da i dalje brani svoj ustavni poredak, koristeći isključivo miroljubiva sredstva koja joj kao demokratskoj državi, članici Ujedinjenih nacija, stoje na raspolaganju.\n"Moja vlada je spremna da se u dobroj veri angažuje na svim nivoima, kako bi se postiglo međusobno prihvatljivo, sveobuhvatno rešenje za konačni status Kosova", poručio je Dačić.\nTači: Status Kosova je rešen\n-Status Kosova je rešen... Kosovo je izgradilo demokratske i multietničke institucije, rekao je Hašim Tači.\n-Priština je danas bezbednija od većine prestonica u regionu... Kosovski Srbi su sve zadovoljniji bezbednosnim okruženjem i pitanje njihove bezbednosti više ne predstavlja ključni problem, izjavio je Tači. Rusija oštro kritikuje incidente na Kosovu\nRusija oštro kritikovala seriju incidenata usmerenih protiv kosovskih Srba. Zamenik ambasadora Rusije, Aleksandar Pankin zatražio da se ubrza istraga o navodima iz izveštaja Dika Martija i da se ceo proces stavi pod nadležnost UN.\nRajs: Za "paralelne insitucije" nema mesta na severu Kosova\nAmerička ambasadorka Sjuzan Rajs rekla da za "paralelne insitucije" nema mesta na severu Kosova. SAD podržava dijalog sa ciljem da se normalizuju odnosi dve države. Zarif: Dijalog Beograda i Prištine što pre nastaviti\nŠef UNMIK-a Farid Zarif upozorio je na potrebu da se dijalog između Beograda i Prištine što pre nastavi, kao i da se postignuti sporazumi primene.\nŠef UNMIK-a apelovao na članice Saveta bezbednosti da pozitivno iskoriste svoj uticaj kako bi proces napredovao pregovora. "Status kvo" nije nikome u interesu, rekao je šef UNMIK-a. Ko je prvo pozdravio Dačića, a ko Tačija? Čitajte OVDE.\nFoto: Printscreen webtv.un.org/Infobiro\nPretraga po temi: Kosovo, Ivica Dačić, Hašim Tači, UN POVEZANE VESTI\nNikolić u Adis Abebi: Čestitke srpskom rukovodstvu na uloženim naporima PRIŠTINA: Članovi "Dreničke grupe", osumnjičeni za ratni zločin, pušteni iz pritvora Kosovska Vlada usvojila Plan primene briselskog sporazuma Nikolić: Primena dogovorenog donosi mir čitavom regionu NIJE MOGAO DA SE ISPARKIRA: Čovek u besu jurišao na vozilo da ga uništi FACEBOOK KOMENTARI


Iskustvo pokazuje da svaka kriza donosi nove trendove i navike. Korona-kriza je u Srbiji između ostalog iznedrila i nove stavove po pitanju kupovine krova na glavom. Tržište nekretnina beleži promenu u interesovanju kupaca, pa je tako, umesto do skora popularnih stanova u što užem centru grada, danas pažnja usmerena na kuće sa dvorištem i to u predgrađu.\nPraktično, u fokusu su kuće sa dvorištem, u okolini velikih naseljenih mesta, na oko 15 do 20 kilometara od centra grada. Takve kuće do skora su nazivane vikendicama, a danas imaju epitete kuća sa dvorištem za udoban život i odmor.\n"Tražnja za vikendicama je u junu, inače, u padu, ali ljudi i dalje intenzivno pretražuju kuće na prodaju, te tu beležimo rast zainteresovanih na nivou cele Srbije. Korisnicima su interesantni oglasi za jeftinije kuće sa cenom do 20.000 evra", kaže za "Blic Biznis" Anita Pešić, produkt menadžer sajta Nekretnine.rs.\nAko posmatramo Beograd, kako dodaje, postoji skok u pretraživanju kuća za prodaju u Sremčici, Železniku, Ovči i Surčinu, gde su prosečne cene po kvadratu od 430 evra pa naviše.\nMANJE UČEŠĆE, ALI VEĆA RATA Za stan od 70.000 evra u startu vam treba 7.000 € manje, ali je rata svakog meseca veća za 4.000 dinara\nTržište nekretnina se POKRENULO, cene i dalje miruju\nPre pandemije virusa korona, kako tvrdi stručnjak za nekretnine Milić Đoković, prodaja ovakvih kuća bila je sporadična, a sada je takvih upita sve više i kako ističe, taj trend biće zasigurno nastavljen u budućnosti.\n"Građani su za vreme vanrednog stanja očigledno shvatili prednosti života u kućama sa dvorištem, naročito u okolini grada. Tu recimo imaju mogućnost da parkiraju auto, imaju određene linije gradskog prevoza, dvorište, infrastrukturu, kao i prodavnice i osnovne škole, a centar grada svakako nije mnogo daleko", ocenjuje Đoković.\nCene, kako kaže, idu i do 100.000 evra, što zavisi i od mesta, udaljenosti od centra, veličine i kuće i dvorišta.\nPrema rečima Dušana Mirkulovskog, vlasnika agencije za nekretnine Zidart, u svetu je predgrađe uvek bilo na ceni, dok je u Srbiji do skoro situacija bila drugačija.\n"Ono što se promenilo jeste izgradnja i zgrada i škola, vrtića kao i infrastrukturna rešenja. Predgrađa koja su do nedavno bila praktično sela pored Beograda, sada se uređuju i dobijaju i velike tržne centre i prodavnice", ocenjuje Mirkulovski.\nManje učešće drži i prodaju stanova\nPoznavaoci tržišta kažu da ni tražnja za stanovima nije pala, posebno jer su kupci prvog stana dobili mogućnost nove olakšice u vidu smanjenog učešća za kredit.\n"Kupci prvog stana na kredit, u slučaju da su porodice u pitanju, najčešće pretražuju dvosobne ili trosobne stanove. Takođe i brojke govore da u poslednjih 30 dana beležimo veliki porast u potražnji dvosobnih stanova i za prodaju i za iznajmljivanje. Dvosobni stanovi za iznajmljivanje, sa rastom tražnje od preko 260 odsto, su moguće vrlo interesantni jer se bliži upis na fakultete", objašnjava Anita Pešić.\nNa osnovu statističkih podataka sajta Nekretnine.rs primećuje se rast tražnje i za stanovima u Nišu i Novom Sadu. Korisnicima je interesantna ponuda stanova za prodaju u Nišu, dok izdavanje stanova beleži trend rasta u Novom Sadu.\n"Zasigurno je da se tržište nekretnina u Srbiji budi, a tome u prilog govore i podaci da je sajt Nekretnine.rs u maju zabeležio rekordan rast posetilaca u desetogodišnjoj istoriji postojanja, čak 890,000 korisnika koje je posetilo sajt sa ciljem da proda, kupi ili iznajmi nekretninu", ističe Pešić.\nLuksuzne kuće u Aspenu\nDRŽAVNI POSAO I DALJE NA CENI Plate veće za 20 odsto, a evo i gde se najviše zarađuje\nUvođenje platnih razreda u javnom sektoru najavljeno je za 2021, što znači da bi za osnovicu trebalo da bude uzeta minimalna mesečna zarada, koja se množi s koeficijentima za svako radno mesto.\nGotovo polovina argentinskog stanovništva u drugom kvartalu je živelo u siromaštvu, što je nagli porast u odnosu na isti period prošle godine. Ovo je rezultat dugogodišnje ekonomske krize koja se produbila zbog pandemije korona virusa, procenili su istraživači.\nPamti se kao da je juče bilo, a pune četiri godine je prošlo od "čoko skandala" koji je lično napravila tadašnja predsednica Hrvatske Kolinda Grabar Kitarović, kada je dubrovačkoj deci podelila srpske čokoladice. Cela Hrvatska "digla se tada na noge", a slatke čokolade dobile su nacionalni predznak i postale gorke, jer su jednostavno bile iz Srbije. I možda se ovom pričom danas ne bi ni bavili da "čoko skandal" nije dobio i epilog. I to epilog za razmišljanje.\nNajnoviji zvanični podaci pokazuju da je došlo do preokreta kada je reč o ofšor zonama u kojima najčešće posluju domaći privrednici, ali je interesantno da mnogi i dalje nalaze svoju računicu za osnivanje kompanija u takozvanim poreskim oazama ili novčanim rajevima. Ranije je za srpske biznismene najpopularnija destinacija bio Kipar, a danas su na vrhu liste Hong Kong i Singapur.\nViše od 500.000 zaposlenih u javnom sektoru može očekivati povećanje zarada i u narednoj godini. Povišice su zvanično najavljene juče, a rast plata treba da očekuju medicinari, vojska, obrazovanje, javna uprava...\nOD SUTRA NEMA ARANŽMANA PREKO AGENCIJE? Ukoliko danas ne bude rešenja, putovanje morate organizovati sami, ali postoji i jedna dobra OPCIJA\nTurističkim agencijama u Srbiji sutra ističu polise osiguranja, koje su im osnov obavezne garancije putovanja, a ukoliko ne postignu dogovor sa osiguravajućim kućama praktično će izgubiti dozvolu za organizaciju putovanja. To znači da ćete sve izlete, zimovanja ili ekskurzije ubuduće morati da organizujete sami, i to od prevoza i karata, pa sve do smeštaja i ishrane.\nDostupno je bezbroj informacija o tome šta je zdrava ishrana, šta bi trebalo da jedete, a šta ne bi smeli. Međutim, verovatno biste želeli da vam radije neko kaže šta bi tačno trebalo da jedete i kada.\nKada nemate ušteđevine u crnom fondu, najvažnije je da se suočite sa dugom i da ga polako počnete smanjivati.\nEU SLEDEĆE NEDELJE PREDSTAVLJA PLAN ZA ZAPADNI BALKAN Za oporavak, razvoj i integraciju 9 milijardi evra\nEvropska komisija predstaviće sledeće nedelje dugo najavljivani Ekonomsko-investicioni plan za Zapadni Balkan. Očekuje se da ovaj paket podrške oporavku regiona i ekonomskom približavanju EU bude "težak" 9 milijardi evra.\nGasovod "Severni tok 2" dobio DOZVOLU ZA RAD od Danske\nKompanija Severni tok 2 sa sedištem u Švajcarskoj saopštila je danas da je pribavila sve potrebne dozvole od zemalja kroz čije teritorijalne vode prolazi istoimeni gasovod, uključujući i dozvolu za rad gasovoda u Danskoj.\nČITAVA SRBIJA MU PROČITALA PSOVKE SA USANA! Jermeni dali gol, a usledila SKANDALOZNA reakcija Čupića u prenosu UŽIVO protiv fudbalera Zvezde!


Vesti online / Vesti / Svet / Putin: Rusija je spremna, sada je Amerika na potezu!\nPutin: Rusija je spremna, sada je Amerika na potezu!\nVreme je da Tramp ispuni svoje obećanje: Vladimir Putin\nU emisiji koju je danas emitovala televizija Rosija-1, Putin je rekao da Tramp ispunjava obećanja koja je dao tokom predizborne kampanje, a da je jedno od obećanja bilo da će poboljšati odnose SAD i Rusije, prenosi Tass.\n- Nadam se da će se to dogoditi, barem smo mi za to spremni, i mislim da je lopta u dvorištu SAD - zaključio je ruski predsednik.\nLavrov progovorio: Obama je pozvao Putina... I onda je počeo haos u Ukrajini


Omladinski pogon FK Tekstilc: Nastavljena uspješna saradnja sa SEC-om\nKoordinator Omladinskog pogona FK Tekstilac Dejan Plisnić potpisao je, zajedno sa sedam klubova iz dobojske regije, sporazum o saradnji sa Sindikalno edukativnim centrom /SEC/, banjalukčkom nevladinom organizacijom.\nNakon što je 10 dječaka derventskog kluba besplatno boravilo na Zlatiboru u okviru fudbalskog kampa, odlučeno je da se ova saradnja nastavi.\n– Zajedno sa SEC-om već smo u oktobru odradili trodnevni boravak za ukupno 60 dječaka i 10 trenera, kao i dvodnevnu edukaciju za 10 trenera, takođe na Zlatiboru, tokom novembra. Sve troškove organizacija je obezbjedila preko projekata, tako da nikoga ništa nije koštalo, naglašava Plisnić.\nOn dodaje da se na proljeće planira odlazak dvadesetak trenera na trodnevnu edukaciju u Kuću fudbala FSS u Staru Pazovu, kao i boravak na Zlatibor nove grupe od 60 mladih fudbalera.\nSporazumom, koji su potpisali i FK Sloga Doboj, FK Željezničar Doboj, FK Ljubić Prnjavor, ŠF Prijatelji Brod, OFK Sporting A.F. Teslić i FK Ilićka 01 Brčko, predviđeno je uspostavljanje saradnje ka obezbeđivanju boljih uslova za bavljenje sportom za djecu i mlade iz lokalnih zajednica, ka daljoj edukaciji djece i trenera, te umrežavanju svih uključenih strana iz lokalnih zajednica, piše Derventa Cafe.\nTagovi: omladinski pogon


Nastavak “YouthBuild” programa - Radio Sto Plus\nNastavak “YouthBuild” programa\nNevladina organizacija (NVO) Građanske inicijative raspisala je danas konkurs za mlade iz Novog Pazara, Sjenice i Tutina koji žele da uceštvuju u drugoj seriji programa “YouthBuild”. “U ovom programu mladi starosti od 15 do 30 godina mogu naučiti sve o aktivnom traženju posla, pisanju...\nNevladina organizacija (NVO) Građanske inicijative raspisala je danas konkurs za mlade iz Novog Pazara, Sjenice i Tutina koji žele da uceštvuju u drugoj seriji programa “YouthBuild”.\n“U ovom programu mladi starosti od 15 do 30 godina mogu naučiti sve o aktivnom traženju posla, pisanju projekata, pokretanju biznisa i aktivizmu u lokalnoj zajednici. Pored prilike za druženje, sticanje iskustva i šanse da urade nešto korisno za svoju zajednicu, mladima će biti obezbeđene i stipendije”, navedeno je u konkursu.\nDruga generacija “YouthBuild”-a u Sandžaku brojaće 45 mladih, a svi koji žele da se prijave za učešće u ovom programu neophodne informacije mogu pronaći na sajtu www.youthbuildsrbija.org.\nOvaj program realizovan je i tokom leta prošle godine, a njegovi polaznici su čistili korito reke Raške, renovirali vrtić “Habib Stočević” u Tutinu i uredili dvorište Osnovne škole “12. decembar” u Sjenici.\n“YouthBuild” program podržavaju Program Ujedinjenih nacija za razvoj (UNDP) kroz Fond za ljudsku sigurnost, USAID i Misija OEBS u Srbiji.


Obama protiv uticaja korporacija na izbore\nPredsednik Barak Obama prilikom snimanja obraćanja naciji 21. avgusta 2010.\nAmerički predsednik Barak Obama pozvao je opozicione republikance da prekinu da se protive zakonu za koji kaže da će ograničiti uticaj korporacija i stranih entiteta na izbore u Sjedinjenim Državama.\nU svom redovnom obraćanju naciji svake subote, predsednik Obama je rekao da odluka Vrhovnog suda iz januara ove godine omogućava korporacijama da troše neograničene sume novca na negativne političke promo spotove, a da ne otkriju ko stoji iza njih. Predsednik je naglasio da je čak i korporacijama koje kontrolišu stranci dozvoljeno da rade to isto.\nVrhovni sud je preinačio presudu staru više decenija prema kojoj je vlada mogla da zabrani korporacijama i sindikatima da plaćaju političke oglase. Sud je presudio da takve zabrane krše pravo slobode govora koje je garantovano Ustavom SAD.\nPredsednik Obama izjavio je da bi prema zakonu koji on podržava, u oglasima koji se tiču specijalnih interesa moralo da se otkrije ko ih finasira. Takođe je naveo da da bi zakon zabranio da korporacije i entiteti koje kontrolišu stranci troše novac u cilju uticanja na ishod izbora u SAD.


Home / Ostalo / Apatin: Počelo uklanjanje opasnog otpada\nEkipa stručnjaka u 14.04. je počela akciju čišćenja jame u kojoj je pre više od mesec dana pronađeno opasno ulje na putu Apatin – Prigrevica.\n“Iako su razmere ovog ekološkog incidenta poznate tek sada, ono što se moglo zaključiti i bez analize sadržaja jame i okolnog zemljišta govorilo nam je da lokalna samouprava ne može samostalno, vlastitim snagama i sredstvima sanirati ovaj problem“, izjavio je predsednik opštine Apatin Milan Škrbić, a preneo je Radio Dunav.\n“Opština nije stručna u sanaciji, odnosno ne raspolaže ljudima i sredstvima pomoću kojih bi se mogla izvršiti analiza ili uklanjanje ovako opasnog otpada. Morali smo se obratiti nadležnim institucijama – Pokrajinskom ekreterijatu za zaštitu životne okoline, raznim inspektoratima i nadležnom republičkom ministarstvu, kako bi se ovaj problem što pre rešio“, rekao je Škrbić.\nNakon izvršenih analiza sadržaja i okolnog zemljišta koje su ukazale da je reč o opasnom otpadu naftnog porekla, pokrajinska inspekcija je naložila da se jama obezbedi, a onda i preda ovlašćenom operateru kako bi se sadržaj bezbedno uklonio.\n“Mi smo u saradnji sa policijom pokrenuli sve neophodne radnje kako bi se mesto obezbedilo i podneli tužilaštvu prijavu protiv NN lica“, kaže Škrbić i dodaje da je pored postupka koji je pokrenut pred istražnim organima, opštinska uprava, odnosno Štab za vanredne situacije na svom poslednjem sastanku doneo odluku da raspiše i novčanu nagradu za informaciju koja bi dovela do otkrivanja počinioca.\nRazlog za ovakvu odluku, kako kaže Škrbić je račun koji će opština Apatin morati da plati na ime sanacije, a koji će prema procenama stručnjaka premašiti osam miliona dinara. Na pitanje kada se može očekivati raspisivanje oglasa o novčanoj nagradi, Škrbić je rekao da bi oglas trebalo da bude objavljen u narednom periodu kao i to da će nagrada biti značajna.\nKako navode u opštinskoj inspekciji, izabrani operater koji je krenuo sa prikupljanjem i odvoženjem toksičnih hemikalija sa lokacije u Apatinu je preduzeće Yunirisk d.o.o iz Beograda koje ima dozvolu za skupljane, skladištenje i uništavanje ovakvog otpada.\n“Nakon ispumpavanja tečnog sadržaja krećemo sa uklanjanjem kontaminiranog zemljišta, sledi ponovna analiza i ukoliko bude potrebno i dodatni radovi. Sve dok ne dobijemo pozitivne vrednosti, tek tada možemo reći da je sanacija završena“, kaže šefica apatinske inspekcije Dragana Stambolija.


Oslobođenje od poreza i doprinosa za novoosnovane preduzetnike i društva čiji su vlasnici bili na birou 6 meseci - Experta\nod strane Marija Đorđić | 19. septembra 2018.\nUkoliko ćete se 1. oktobra 2018. godine nalaziti na evidenciji Nacionalne službe za zapošljavanje (na birou za zapošljavanje) duže od 6 meseci, ili ste u prethodnih 12 meseci završili srednju, višu ili visoku školu, možete ostvariti značajne poreske olakšice ukoliko osnujete privredno društvo ili se registrujete kao preduzetnik.\nNaime, 1. oktobra 2018. godine počinju da se primenjuju nove poreske olakšice za novoosnovane privredne subjekte, koje su uređene članom 21đ Zakona o porezu na dohodak građana i 45g Zakona o doprinosima za obavezno socijalno osiguranje.\nPropisano je da novoosnovano pravno lice (d.o.o), kao i novoosnovani preduzetnik, može da ostvari pravo na oslobođenje od plaćanja:\nporeza i socijalnih doprinosa po osnovu zarade osnivača, odnosno po osnovu lične zarade preduzetnika, kao i\nporeza i socijalnih doprinosa po osnovu zarade zaposlenih i to najviše za devet novozaposlenih lica sa kojima je zasnovao radni odnos.\nPravo na poresko oslobođenje za osnivača može da se ostvari samo ukoliko je osnivač, odnosno svaki od osnivača ako ih je više, zasnovao radni odnos u tom pravnom licu. Preduzetnik, koji želi da ostvari pravo na poresko oslobođenje mora da se opredeli za isplatu lične zarade preduzetnika.\nNeophodan uslov za ostvarivanje olakšice je da su sva lica (osnivači privrednog društva odnosno preduzetnik kao i svi zaposleni, najviše njih 9):\nu periodu od najmanje 6 meseci neprekidno pre dana osnivanja pravnog lica odnosno zasnivanja radnog odnosa kod poslodavca bila prijavljena kao nezaposleni kod Nacionalne službe za zapošljavanje, ili\nda su u periodu od 12 meseci pre dana osnivanja odnosno zasnivanja radnog odnosa kod poslodavca stekla srednje, više ili visoko obrazovanje.\nOlakšice traju u periodu od 12 meseci od osnivanja. Zbir pojedinačno za svako lice u periodu korišćenja olakšice ne sme biti viši od trostrukog iznosa prosečne godišnje zarade u godini koja prethodi godini u kojoj je osnovano pravno lice, odnosno registrovan preduzetnik.\nPoresko oslobođenje lice može da ostvari samo jednom, i to ili kao osnivač ili kao preduzetnik.\nZakon propisuje sledeće uslove za ostvarenje oslobođenja:\n2) da je novoosnovani preduzetnikprijavljen na obavezno socijalno osiguranje u Centralni registar obaveznog socijalnog osiguranja;\n3) da je poslodavac zaključio ugovor o radu sa novozaposlenim licima i da je ta lica prijavio na obavezno socijalno osiguranje u Centralni registar obaveznog socijalnog osiguranja;\n5) da su osnivači novoosnovanog pravnog lica, kao i preduzetnik, u periodu od najmanje šest meseci neprekidno pre dana osnivanja pravnog lica, odnosno registrovanja preduzetnika, kod Nacionalne službe za zapošljavanje bili prijavljeni kao nezaposleni ili da su u periodu od 12 meseci pre dana osnivanja, odnosno registrovanja stekli srednje, više ili visoko obrazovanje.\nPoresko oslobođenje može da ostvari privredno društvo ili preduzetnik koje je registrovano zaključno sa 31. decembrom 2020. godine.\nPoslodavac koji za određenog zaposlenog koristi oslobođenje nema pravo da za to lice ostvari druge poreske olakšice (na primer povraćaj dela poreza i doprinosa za novozaposlena lica, iz člana 21v Zakona o porezu na dohodak građana).\nMilena\tna 23 januara, 2019 u 12:51 pm\nNedavno smo osnovali jednu Agenciju za regionalni razvoj kao drustvo sa ogranicenom odgovornoscu, Osnivaci su pravna lica, odnosno Opštine na teritoriji Kosova i Metohije, konkretno 10 Opština i 2 Udruzenja.\nNaime, mi smo u osnivackom aktu naveli datum 31.12.2018.godine kao kao rok u kome članovi uplacuju udeo u drustvu na ime osnovog kapitala. Kako su nama samo 9 člana uplatila, odnosno izvršila svoju obevezu , 3 člana nisu? Inace za ovih 9 čplana smo dobili Resenje iz APR-a o registraciji. Zanima me sledeci postupak, da li mi sada vršimo izmene odnosno radimo prečišćeni tekst Osnivačkog akta, u kome navodimo kojI su članovi uplatili, odnosno upisali udeo?Šta uraditi sa ostalih 3 člana koji nisu uplatili udeo u društvo?\nDrugo pitanje bi bilo, koji je postupak u slucaju prenosa udela trećem licu, kada se društvu priključi još jedan član ?\nTreće, da li se vaša firma bavi izradom akata za privredna društva?\nP.S. mnogo bi nam značilo da dobijemo konkretan pravni odgovor kako dalje postupiti, ili da dobijemo neki kontakt telefon za dalju saradnju.\nMarija Đorđić\tna 27 januara, 2019 u 10:04 am\nVaše pitanje je pravne prirode, pa savetujem da se obratite pravniku radi pomoći.


Ovo je 20 godina star vodič za sve mladoženje i "staroženje": zbog čega je idealan?\nV. B. 18. juna 2018. 17:00\nUprkos ustaljenom mišljenju da žena ne sme da ograničava seks muškarcu i da on mora biti zadovoljen, Stol tvrdi da je ta teorija protivna Božjim zakonima i da je „pristojni i pravedni“ ljudi nikada ne bi ni razmatrali. Ipak, on naglašava da će muž uvek želeti seks, jer je seksualna agresivnost sklona muškarcima, ali da supruga to može da prihvati ili odbije (mada je poželjno da odbije).\nNeobična priča: Preko 50 godina krila pare od muža – a onda sve…\nKako kaže Stol, preterana seksualna popustljivost može da iscrpi fizičku snagu i oslabi intelekt, pa on poziva bračne parove da se uzdrže od „konzumacije reproduktivnog čina“.\nJednom kad se žena porodi, muškarac treba da se suzdrži od seksa šest nedelja – ukoliko je rodila sina. Ako je dete ženskog pola, treba da čeka tri meseca.“\nDrago vam je što živite u 21. veku?


U 2016. manje sredstava iz budžeta za lokalne samouprave\nBeta 16. novembra 2015. 14:35\nMinistarka državne uprave i lokalne samouprave Srbije Kori Udovički izjavila je danas da će u 2016. godini biti smanjena izdvajanja iz republičkog budžeta za jedinice lokalne samouprave, jer, kako je navela, „nema para“.\nUdovički je na skupu „Unapredjenje upravljanja javnim finansijama na lokalnom nivou“ u Beogradu navela da će 2016. godina biti „godina rešavanja finansijskog položaja lokalnih samouprava“, a da se u njenom prvom kvartalu očekuje donošenje zakona o finansiranju jedinica lokalne samouprave.\n„Ključni problemi su kako urediti trošenje sredstava, kako urediti nadležnosti i odgovornost republike i jedinica lokalnih samouprava, od koga zavisi na primer, finansijsko poslovanje škola. Zatim sledi kapacitet za budžetsko finansiranje, a na kraju jasne konsekvence za neodgovorno ponašanje“, kazala je Udovički.\nPrema njenim rečima, neophodno je uspostaviti sistem u kome će jedinice lokalne samouprave „tačno znati šta koliko košta“.\n„Dok se sistem ne postavi kako treba, ne možemo nikoga pozvati na odgovornost“, dodala je ministarka.\nPredsednik Stalne konferencije gradova i opština (SKGO) Zoran Perišić ocenio je da je svrha programa, koji partnerski realizuju SKGO i Državna revizorska institucija (DRI), unapredjenje efikasnosti upotrebe javnih finansija na lokalnom nivou.\n„Program je omogućio dvosmernu komunikaciju izmedju DRI i jedinica lokalne samouprave, koja do sada nije postojala. Izveštaji revizora pokazuju da je u pojedinim lokalnim samoupravama upitan svaki drugi utrošeni dinar, dok je u drugim sredinama upitan svaki sedmi utrošeni dinar“, rekao je Perišić.\nPrema rečima vrhovnog državnog revizora Duška Pejovića, ta institucija će u 2015. godini izvršiti 108 revizija, od kojih 56 u jedinicama lokalne samouprave, revizija još nije uradjena.\n„Situacija na terenu nije sjajna, što se može videti iz naših izveštaja. Ključni problemi su nepravilno korišćenje javnih sredstava i upravljanje javnom imovinom i nedovoljno poštovanje pravila i procedura“, kazao je Pejović dodavši da je problematično i to što interna revizija nije uspostavljena kod brojnih revidiranih subjekata.\nOn je dodao da su revizori u prethodne četiri godine dali više od 1.500 preporuka kao i da bi država morala više da se posveti „potencijalno koruptivnoj oblasti“ davanja javne imovine u zakup.


HRONIKA Archives - Info 24\nU selu Laćarak kod Sremske Mitrovice danas je ubijen sedamnaestogodšnji mladić. Uhapšen osumnjičeni za ubistvo. U policiji je potvrđeno da je uhapšen mladić (19) zbog sumnje da je počinio ubistvo,\nMladić skočio sa 13. sprata studentskog doma Karaburma\nTridesettrogodišnji mladić izvršio je samoubistvo skokom sa 13. sprata nakon svađe s bivšom devojkom. On je posle svađe potegao pištolj, a zatim skočio sa 13. sprata studentskog doma „Karaburma“ u\nA. M. (1997) uhapšen zbog postojanja osnova sumnje da je počinio krivično delo teško ubistvo, kada je pucao na 27-godišnjeg muškarca u kragujevačkom restoranu „Neptun“. Sumnja se da je A.\nStefanović i Skot:Nastaviti saradnju u borbi protiv narkotika\nMinistar unutrašnjih poslova Nebojša Stefanović i ambasador SAD Kajl Skot razgovarali su u Beogradu o bezbednosnim izazovima u regionu i svetu i istakli neophodnost nastavka saradnje u borbi protiv trgovine\nI USTAŠA MODRIĆ SLAVI ‘OLUJU’! Hrvatska država i ovog avgusta ponosno PROSLAVLJA KLANJE SRBA!\nPored Tompsona, glavni na ovogodišnjoj proslavi zločina u kojem je ubijeno 3.000, a proterano više od 250.000 Srba biće fudbaleri, koji će u Kninu odigrati revijalni meč sa ekipom hrvatske\nPripadnici MUP-a tokom noći uhapsili su Branislava M. (36) iz Sremske Mitrovice koji se sumnjiči da je izvršio krivično delo iznude u pokušaju, odnosno otmice dede Jelene Ðoković u Ljigu.\nTragedija u Podmoskovlju: Srušio se avion sa 71 putnikom, nema preživelih\nAvion sa 71 putnikom srušio se posle poletanja iz Moskve, javio je RT. Avion An-148 kompanije „Saratovske avijalinije“ nestao je sa radara dva minuta nakon poletanja sa aerodroma i sa njim\nPodignuta optužnica protiv Marjanovića za ubistvo supruge\nViše javno tužilaštvo u Beogradu podiglo je optužnicu protiv Zorana Marjanovića kojom ga tereti za ubistvo supruge Jelene 2. aprila 2016. godine na nasipu u Borči, potvrđeno je “Tanjugu” u\nInsajder: U Beogradu uhapšen američki specijalac, saradnik Bila Klintona?\nAmerički državljanin koji je pre nekoliko dana uhapšen u Beogradu je Danijel Korbet, bivši američki marinac, pripadnik elitne jedinice Foke, piše „Insajder“. „Insajder“ tvrdi da je reč o istoj osobi, koja\nDokumentacija iz Prištine o ubistvu Ivanovića stigla u Beograd\nPosredstvom Kancelarije Euleksa u Beogradu, Priština je danas Ministarstvu pravde dostavila dokumentaciju u vezi sa ubistvom Olivera Ivanovića. Dokumentacija sadrži obdukcioni nalaz i zapisnik sa uviđaja i biće prosleđena Tužilaštvu za organizovani kriminal,


Filipini: Džihadisti zapalili crkvu u Maraviju (video) - Sputnjik Srbija\n19:35 28 Oktobar 2020\n08:09 05.06.2017 (osveženo 08:16 05.06.2017) Preuzmite kraći link\nNovinska agencija „Amak“, koja podržava DAEŠ, objavila je snimak na kojem se vidi kako džihadisti uništavaju verske simbole u jednoj crkvi u filipinskom gradu Maraviju.\nKako je objavljeno na sajtu „Site“, koji prati aktivnosti terorističkih grupa, borci DAEŠ-a su potom i zapalili crkvu.\nViše hiljada civila koji su želeli da pobegnu od sukoba u opkoljenom gradu Maraviju na Filipinima blokirano je nakon što je četvoročasovno primirje za evakuaciju stanovnika prekinuto zbog pucnjave.\nSamo 134 osobe su oslobođene, manje nego prethodnih dana, uprkos nadama vlasti da će više od 1.000 njih moći da napusti grad u kojem se već 13 dana vode intenzivni sukobi.\nFilipinski predsednik Rodrigo Duterte smatra da će opsada biti gotova u narednim danima, uprkos žestokom otporu ekstremista udruženih sa pripadnicima DAEŠ-a na ostrvu Mindanau.\nOko 400 lokalnih ekstremista, uz podršku oko 40 stranih boraca, upalo je u Maravi 23. maja, ali su ih filipinske snage potisnule ka centru grada prethodne nedelje nakon ulaska oko 4.000 vojnika, uz podršku helikoptera i aviona koji su ih gađali raketama i bombama, podseća Rojters.\nSkoro 180 osoba je u subotu ubijeno u borbama oko grada Maravija između filipinskih snaga i grupa povezanih sa DAEŠ-om, koju predvodi grupa Maute.\nZauzimanje Maravija najveće je upozorenje do sada da DAEŠ gradi uporište na jugoistoku Azije i tamo primenjuje brutalnu taktiku već viđenu u Iraku i Siriji.\nPripadnici grupe Maute, naoružani mitraljezima i ručnim topovima, i dalje kontrolišu centar grada, uprkos napadima filipinskih snaga, kako iz vazduha, tako i kopnenim putem.\nVećina od 200.000 žitelja Maravija do sada je pobeglo iz grada.\nsukobi, crkva, spaljivanje, DAEŠ, Rodrigo Duterte, Maravi, Filipini


Pripadnicima OVK u Hagu počinje suđenje, pred sudiju prvi izlazi Mustafa - Kosovo Online\nPripadnicima OVK u Hagu počinje suđenje, pred sudiju prvi izlazi Mustafa\n27. Septembar 2020. • 20:07 > 28. Septembar 2020. • 08:42\nPrvi pritvorenik Specijalnog suda u Hagu Saljih Mustafa pojaviće se danas pred Haškim tribunalom povodom optužbi da je počinio ratni zločin, javlja Koha.\nOvo će biti prvo ročište ovakve vrste, nakon tri godine otkako su Specijalizovana veća u potpunosti pravno funkcionalna i biće onlajn prenošeno.\nAdvokat akreditovan pri Specijalnom sudu Tauljant Hodaj naglašava da može biti doneta odluka o određivanju pritvora za Mustafu.\nPored Mustafe, i bivši komandant Generalštaba OVK Agim Čeku u ponedeljak će biti ispitan u Hagu kao osumnjičeni.\nU petak su, po nalogu Specijalizovanog tužilaštva, uhapšena i dvojica lidera Organizacije ratnih veterana OVK, Hisni Gucati i Nasim Haradinaj.\nZa njima su izdate poternice zbog krivičnih dela protiv sprovođenja pravde, a to su zastrašivanje svedoka, osveta i kršenje tajnosti postupka.\nHaradinaj i Gucati mogu biti osuđeni na 10 godina\nSaljih Mustafa suđenje OVK Hag Specijalni sud\n27. Septembar 2020. • 20:07


Boško Obradović predao kandidaturu za predsednika Srbije - Report.rs\nKandidat za predsednika Srbije ispred koalicije Dveri i POKS Boško Obradović pozvao je danas sve građane koji ne žele povratak na bivši režim da ga podrže jer je “dokazao da ima srce i hrabrost da se suprotstavi režimu”.\n“Svi koji ne žele povratak na bivši režim sada će konačno na predsedničkim izborima imati za koga da glasaju. Neko sam ko nije nikada bio na vlasti, neko ko nema afere. Tokom ovih deset godina dokazao sam da imam srce i hrabrost da se suprotstavim korumpiranom pravosudnom i političkom sistemu u Srbiji koji se nije menjao više od tri decenije”, rekao je Obradović nakon predaje kandidature Republičkoj izbornoj komisiji.\nNaglasio je da je spreman da sa građanima menja “korumpirani sistem, kako bi konačno došlo do smene političke generacije” i da se novi ljudi pitaju i odlčuju na tradicionalnim i hrišćanskim vrednostima.\nBoško Obradović Dveri kandidat kandidaturu POKS predao za predsednika Srbije\nKineski kandidat za mRNK vakcinu protiv omikrona biće testiran u UAE\nCeSID: Na predsedničkim izborima Vučić osvojio 58,3 odsto glasova\nVučić: Važno da što pre postignemo ugovor sa Gaspromom


ARLEMM - Čupava Keleraba\nUz klasičnu, džez, duhovnu i rokenrol muziku uživalo više od 10 hiljada ljudi Više od 10 hiljada ljudi posetilo je dvanaesti po redu ARLEMM, koji je i ove godine trajao 16 dana uz koncerte, predavanja i časove vodećih muzičara iz celog sveta. Ovogodišnju manifestaciju su obeležili koncerti Stefana Milenkovića i orkestra Kamerta Akademika, Balkanopolisa sa Slobodanom Trkuljom, Ane Ćurčin, benda Ortodoks Kelts i mnogih drugih. I ove godine dešavanja su prenošena uživo putem Telenor mreže kako bi ljubitelji muzike mogli da prate koncerte sa bilo kog mesta u svetu. „Zaista…\nMuzika12. ARLEMM, Arilje, ARLEMM, ARLEMM 2021, vesti, vesti iz muzike, vesti muzikaLeave a comment\n15. jula 2021. 15. jula 2021. Administrator\nSa velikim zadovoljstvom Vas pozivamo na svečano otvaranje manifestacije ARLEMM u subotu, 17. jula u 20.30 sati na Gradskom trgu u Arilju Dvanaesti po redu ARLEMM biće otvoren u Arilju, u subotu 17. jula, od 20.30 časova, gala koncertom Stefana Milenkovića i orkestra Kamerata Akademika. Na programu će biti srpska premijera Karmine Burane Karla Orfa, u aranžmanu Ane Krstajić, posle čega sledi nastup benda Manivi i otvaranje izložbe ARLEMM umetnički karavan. Na Svečanom otvaranju prisutnima će se obratiti predstavnici organizatora, najavljujući bogat program ovog leta u Arilju. Tokom dve nedelje…\nMuzikaAna Ćurčin, Arilje, ARLEMM, ARLEMM 2021, Balkanopolis, kultura, muzika, najava, Ortodox Celts, Slobodan Trkulja, Stefan Milenković, vesti, vesti iz kulture, vesti iz muzike, vesti kultura, vesti muzikaLeave a comment


Mašinska struka - preser, Ada, Aleksandrovac, Aleksinac, Apatin, Aranđelovac, Arilje,…\nKurs i obuka za zanimanje preser je namenjena svim polaznicima koji žele da se upoznaju sa radom na presama, a koje služe za oblikovanje, odnosno rezanje različitih materijala i svim ostalim detaljima koji se svrstavaju u odgovornost osobe zaposlene na ovoj radnoj poziciji, a koja je prilično zastupljena na tržištu rada, što znači da ćete vrlo brzo po završetku ove obuke biti u prilici i da pronađete zaposlenje u struci.\nImate mogućnost da se za pohađanje ove obuke prijavite direktno u našim poslovnicama, a možete i da nas kontaktirate putem telefona ili mejla i na taj način izvršite prijavu. Kada se budete upisivali, u obavezi ste da dođete lično u prostorije naše poslovnice i da tom prilikom ponesete kopiju izvoda iz matične knjige rođenih, kao i kopiju uverenja o državljanstvu, a koje nije starije od šest meseci, te da dostavite kopiju ili svedočanstvo osnovne škole ili, pak diplome srednje škole, a u zavisnosti od toga koji ste nivo obrazovanje imali prilike da steknete. U obaveznu dokumentaciju za upisivanje se svrstava i validan lični dokument sa fotografijom, a što se odnosi kako na ličnu kartu, tako i na vozačku dozvolu, odnosno pasoš. Naglašavamo i to da svaki polaznik koji poseduje lični dokument sa čipom ima obavezu da prilikom upisivanja ponese i očitan dokument.\nKada bude završena obuka i kurs za zanimanje preser, svi polaznici imaju mogućnost da polažu završni ispit, a tada je neophodno da dostave i dokaz o obavljenoj stručnoj praksi koja je trajala 300 i više sati i svu ostalu obaveznu dokumentaciju, kako bi im bio izrađen sertifikat. Tom prilikom se prilaže i završni test i ugovor koji je sklopljen sa Akademijom Oxford, odnosno zapisnik.\nU cenu ove obuke je pored nadoknade za polaganje završnog ispita, uračunata i skripta, kao i izrada sertifikata i dodatka sertifikatu.\nOsnovni uslov za izlazak na završni ispit jeste da je kandidat pohađao minimum 80 procenata nastave, a ispit se sastoji od dva dela i to usmenog i pisanog, stim da se u okviru usmenog dela nalazi 3, a okviru pisanog 12 pitanja.\nSertifikat i dodatak sertifikatu koji će steći svaki polaznik koji bude položio završni ispit je moguće upisati u radnu knjižicu odmah, ali isključivo ukoliko je polaznik na evidenciji Nacionalne službe za zapošljavanje, uzevši u obzir da od 01.01.2016. godine upravo ta služba vrši elektronsko upisivanje sertifikata. A ako polaznik nije na toj evidenciji, to jest ukoliko je zaposlen on će morati da sačeka sa upisivanjem sertifikata, jer se isključivo to vrši za nezaposlena lica, pa dok ne bude ponovo bio na evidenciji Nacionalne službe za zapošljavanje, polaznik ima mogućnost da stečeni sertifikat preda svom trenutnom nadređenom.\nA da bi polaznik stekao uslov da izađe na ovaj ispit, on mora da završi i teorijski deo koji podrazumeva kurs i obuka za zanimanje preser, ali isto tako i odrađen praktičan deo. U svim poslovnicama Akademije Oxford se sprovodi teorijski deo ove obuke i to kako prema pravilima grupne, odnosno individualne i poluindividualne nastave, tako se polaznicima nudi mogućnost i da obuku pohađaju online. U obavezi smo da naglasimo da grupe broje od četvoro do osmoro polaznika, a termini i dinamika održavanja časova kod ovog tipa nastave su sasvim jasno definisani i uglavnom ne mogu da se menjaju. Za sve ostale tipove nastave važi pravilo da se polaznici sa svojim predavačima o svemu dogovaraju, to jest kako o terminima, tako i o tačnom datumu početka nastave, ali i o dinamici po kojoj bi trebalo časovi da se održavaju. Jedino što polaznik koga zanima obuka i kurs za zanimanje preser koja se obavlja preko interneta mora da ispuni, osim što mora da ima računar, jeste da poseduje i stabilnu internet vezu.\nPraktičan deo obuke se odvija u firmama sa kojima Akademija Oxford ostvaruje poslovno - tehničku saradnju i tada organizator obuke u potpunosti stoji iza visokog kvaliteta prakse. Isto tako se podrazumeva i da svaki polaznik ponaosob ima mogućnosti da samostalno odabere neku kompaniju u kojoj želi da pohađa praktičan deo kursa, ali tada mi nismo odgovorni ni za kvalitet, a ni za cenu ovakve vrste nastave. Važno je da znaju i to da je neophodno da nam dostave sve podatke o određenoj kompaniji, a kako bismo pripremili dokumenta za potpisivanje ugovora o poslovno - tehničkoj saradnji, uzevši u obzir da se to smatra osnovnim uslovom za pohađanje prakse u toj firmi.\nPored svega toga, pružamo mogućnost i eksternim kandidatima, to jest onima koji ne pohađaju obuku i kurs za zanimanje preser kod nas, da polažu samo završni ispit, a kako bi na taj način stekli validan sertifikat. U tim situacijama se osim obavezne dokumentacije, odnosno validnog ličnog dokumenta, kopije krštenice i uverenja o državljanstvu mlađeg od 6 meseci, te kopije diplome srednje škole ili svedočanstva osnovne škole, očekuje da kandidat dostavi i potvrdu o uspešno savladanoj praktičnoj obuci, ali bez ugovora sa Akademijom Oxford, te da izvrši prijavu na propisan način. Prilaže se i završni test, odnosno zapisnik sa polaganja ispita, a ukoliko kandidat živi u nekom gradu u našoj zemlji u kome ne postoji naša poslovnica, mada se one nalaze na preko 20 lokacija širom Srbije, on takođe može da praktičnu nastavu pohađa onako kako je opisano. A to podrazumeva da sam pronađe firmu u kojoj želi da pohađa praksu, ali i da ispuni sve navedene uslove. Završni ispit za ove polaznike, kao i teorijski deo, ako želi da ga pohađa, se isključivo sprovodi u našim poslovnicama, tako da taj kandidat bira onu poslovnicu koja mu je najbliža.\nNastavni plan za obuku i kurs za zanimanje preser\nOsoba koja je zaposlena na radnoj poziciji preser zapravo je fokusirana na rad sa specijalnim mašinama, takozvanim presama koje se koriste za rezanje, to jest oblikovanje različitih vrsta materijala. A uzevši u obzir da postoji nekoliko grupa ovih alatnih mašina i polaznici će od strane predavača tokom obuke biti upoznati sa različitim tipovima presa i načinom njihovog funkcionisanja. Osim sa standardnim presama koje su namenjene uglavnom savijanju i sečenju različitih materijala, polaznici će se upoznati i sa specijalnim presama koje su namenjene spajanju delova u različitim industrijama, tako da možemo slobodno reći da će im obuka i kurs za zanimanje preser omogućiti sva potrebna znanja, te se po njenom završetku i sticanju sertifikata oni mogu snaći u apsolutno svakoj grani industrije, a gde se koriste prese.\nU domen rada presera spada i održavanje mašina na kojima rade, a da bi mogli da se njime bave, polaznici moraju podrobno da se upoznaju sa svim delovima koji čine različite tipove prese, tako da će predavači posvetiti posebnu pažnju i ovom delu.\nBudući da je reč o vrlo odgovornom zanimanju, a mogli bismo reći čak i rizičnom, vrlo bitan segment nastavnog plana koji predviđa kurs i obuka za zanimanje preser je usmeren na oblast bezbednosti i zaštite na radu, a to znači da će se polaznici upoznati sa svim onim merama koje treba preduzeti da bi se izbegle eventualne povrede. Takođe će naučiti i kako se postupa u situacijama kada do povrede dođe, a sve to će im biti od od izuzetno velike koristi prilikom obavljanja konkretnog zanimanja, što će moći da učine po završetku ove obuke.\nKako se odvija nastava tokom kursa za zanimanje preser?\nNastava u okviru ove obuke se odvija u dva segmenta i to podrazumeva kako teorijski, tako i praktičan deo. A što se tiče teorijskog dela, on se odvija isključivo u poslovnicama Akademije Oxford, a koje se nalaze širom Srbije.\nSvaki polaznik ovde ima mogućnost izbora, jer se obuka i kurs za zanimanje preser odvija kao grupna, ali i poluindividualna nastava, a polaznicima je na raspolaganju i izbor između online i individualne nastave. U poslovnici u kojoj se prijavi minimalno 4 polaznika, to jest u onoj u kojoj se formira grupa, se odvija grupna obuka. Termini, to jest dinamika su u ovom slučaju precizno određeni i nisu podložni promeni, a samo u onim slučajevima kada se zahtev za promenom termina u okviru grupne obuke iznese od strane svih polaznika te grupe, te za to postoje realni uslovi u određenoj poslovnici eventualno može da dođe do njihove promene. Ali polaznici moraju znati da to nije uobičajena praksa kada je u pitanju grupna obuka i kurs za zanimanje preser. Kod individualne, to jest poluindividualne i nastave preko interneta, polaznici imaju visok stepen slobode, a što znači da se o datumu početka nastave dogovaraju sa profesorom, ali isto tako i o dinamici i terminima kada časovi treba da se održavaju. Primarni uslov koji se stavlja pred svakog polaznika zainteresovanog za pohađanje ove obuke online jeste posedovanje kako računara, tako i stabilne internet konekcije.\nZa praktični deo ove obuke važi pravilo da polaznici sami biraju gde žele da je pohađaju, a od opcija imaju najpre firme sa kojima Akademija Oxford već ima potpisan ugovor o poslovno - tehničkoj saradnji i firme sa kojima još uvek nismo bili u prilici da potpišemo taj ugovor. A ukoliko polaznik bude odlučio da to bude druga opcija, neophodno je da obavesti ovlašćeno lice konkretne poslovnice, jer se i u tim situacijama mora potpisati ugovor između te firme i nas, a kako bi polaznik mogao da pohađa prasku gde želi. Tada će ovlašćeno lice obezbediti potrebnu dokumentaciju kako bi se potpisao ugovor, te kako bi konkretan polaznik počeo da pohađa praktični deo ove obuke. U obavezi smo da naglasimo i to da za ovaj tip praktične nastave, odnosno za njen kvalitet i cenu organizator obuke ne snosi apsolutno nikakvu odgovornost.\nKome je kurs za zanimanje preser namenjen?\nMoramo da naglasimo da je obuka i kurs za zanimanje preser namenjena apsolutno svakome ko želi da se osposobi za obavljanje ovog posla, to jest ko ima želju da stekne priznat sertifikat za zanimanje preser.\nJedini uslov koji zainteresovani polaznici moraju da ispune jeste da poseduju najmanje diplomu osnovne škole, čiju kopiju svakako treba da prilože prilikom upisivanja.\nKoliko traje obuka za zanimanje preser?\nPredviđeno je da kurs i obuka za zanimanje preser traju ukupno tri meseca, a polaznici za to vreme imaju obavezu i da pohađaju praktičnu nastavu u trajanju od 300 radnih sati.\nIpak, ako žele da ovu obuku završe brže, nudi im se mogućnost da praksu pohađaju svakog dana tokom radne nedelje i to u trajanju od po 8 sati na dnevnoj bazi, a kada će obuka i kurs za zanimanje preser trajati ukupno 2 meseca.\nMesto i vreme održavanja obuke za zanimanje preser\nTeorijski deo koji predviđa obuka i kurs za zanimanje preser isključivo se odvija u našim poslovnicama, a praktični deo se odvija u okviru odabrane firme.\nŠto se tiče prakse, polaznik sam bira da li želi da je pohađa u onim firmama sa kojima organizator ovog kursa ostvaruje već saradnju, a kada mi u potpunosti garantujemo za kvalitet prakse. Međutim, polaznicima je na raspolaganju i mogućnost da praktičan deo ovog kursa pohađaju u nekoj drugoj kompaniji, a sa kojom još uvek nismo bili u prilici da ostvarimo saradnju. Ali tada je neophodno da nas informišu o poslovnim podacima te firme, kako bismo u najkraćem mogućem roku pripremili svu potrebnu dokumentaciju za potpisivanje ugovora o poslovno - tehničkoj saradnji sa tom kompanijom, a nakon čega taj polaznik može da pohađa praksu.\nKada je u pitanju teorijski deo nastave, polaznicima je na raspolaganju izbor između različitih vrsta obuke, tako da mogu da pohađaju individualnu, poluindividualnu, online ili grupnu nastavu.\nIndividualna i poluindividualna nastava se odvijaju u terminima i po dinamici koju definišu profesori i polaznici međusobno. Nastava online podrazumeva obuku preko internet platforme, tako da se od polaznika koji je zainteresovan za ovaj tip kursa zahteva, osim računara i posedovanje stabilne internet veze. Ovaj tip obuke funkcioniše isto kao i individualna, tako da se polaznik tom prilikom o dinamici, odnosno terminima i datumu početka nastave direktno dogovara sa svojim predavačem.\nPrincip organizovanja grupne nastave je drugačiji i on pred kandidate stavlja tačno utvrđene termine i dinamiku, a po kojoj se nastava odvija, pa se samim tim od njih očekuje da ispoštuju sve te zahteve. Ovaj tip obuke počinje onog trenutka kada se u jednoj od poslovnica prijavi minimalan broj polaznika za formiranje grupe, to jest njih četvoro, a nakon čega svi bivaju obavešteni o datumu kada počinje ovaj tip obuke, odnosno o terminima.\nu okviru cene koja je navedena polaznik, osim pohađanja teorijskog dela nastave, dobija i priručnik, odnosno skriptu za polaganje završnog ispita, ali je u nju uračunata i nadoknada za polaganje tog ispita, te izrada sertifikata i dodatka sertifikata\npohađanje praktičnog dela obuke nije uračunato u ovu cenu, a ona zavisi isključivo od toga da li polaznik želi da praksu pohađa u firmama sa kojima mi imamo sklopljen ugovoru o poslovno - tehničkoj saradnji ili ipak želi da samostalno pronađe kompaniju u kojoj će pohađati praksu, stim da tada Akademija Oxford ne snosi odgovornost ni za njenu cenu, a ni za njen kvalitet\nsve obaveze koje ima prema Akademiji Oxford, a u skladu sa odredbama ugovora, polaznik je dužan da izvrši u dogovorenom roku i to direktno u onoj poslovnici u kojoj pohađa nastavu, to jest u kojoj se prijavio, a prema cenovniku koji je u tom trenutku važeći\nzainteresovani polaznici koji žele da pohađaju obuku i kurs za zanimanje preser mogu da se prijave direktno u našim poslovnicama i to cele godine u njihovo radno vreme, odnosno mogu da nas kontaktiraju putem telefona ili da na zvaničan mejl naše institucije pošalju podatke za prijavu\nako kandidat ne želi da pohađa ovu obuku i želi da polaže završni ispit, dužan je da dostavi svu zahtevanu dokumentaciju koja između ostalog uključuje i dokaze o obavljenoj stručnoj praksi od preko 300 sati, to jest dokaz o radnom iskustvu izdat od relevantne kompanije\nCena kursa i obuke za presera je 15,000 RSD


PUTIN UPUTIO TELEGRAM TRAMPU: Nakon saznanja da je zaražen koronom, ruski predsednik mu poželeo brz oporavak\nIzvor: SrbijaDanas.com, 02.Okt.2020, 11:38\nPutin je poslao telegram "u kojem je njemu i njegovoj supruzi poželeo brz oporavak i izrazio iskrenu podršku u ovom teškom trenutku".\nPredsednik Rusije Vladimir Putin uputio je telegram američkom predsedniku Donaldu Trampu koji se zarazio kovidom 19, poželeo njemu i njegovoj supruzi da ozdrave i izrazio podršku u teškom trenutku, saopštila je pres-služba Kremlja.\nPutin je izrazio uverenje da će vitalnost, raspoloženje i optimizam, svojstveni američkom lideru, >> Pročitaj celu vest na sajtu SrbijaDanas.com << pomoći da se „izbori sa opasnim virusom“, prenosi pres-služba.\nTramp je ranije objavio na Tviteru da su on i prva dama Melanija Tramp pozitivni na virus korona. Trampov lekar Šon Konli izjavio je da su predsednik i njegova supruga dobro i da očekuje da Tramp nastavi da obavlja svoje dužnosti na mestu šefa države "bez prekida".\nRadio 021: Tramp pozitivan na koronu\nBlic: DONALD TRAMP POZITIVAN NA KORONU Predsednik SAD i njegova supruga U KARANTINU\nRTS: Donald Tramp i Melanija pozitivni na koronavirus\nNezavisne Novine: Donald i Melanija Tramp pozitivni na virus korona


"Bili smo spremna za tri nova poglavlja, to bi bilo fer" - B92\nB92 četvrtak, 7. decembar 2017. | Â Tanjug, "Politika"\nPovodom jučerašnje vesti da će našoj zemlji u pregovorima sa Evropskom unijom 11. decembra biti odobrena dva, a ne tri poglavlja ona je za "Politiku" rekla da je važno da nema zastoja u dinamici pregovaračkog procesa, za koji i dalje veruje da može i mora da bud brz.\n"Nadam se i verujem da ovo nije usporavajne Srbije na evropskom putu, jer to neće doprineti proevropskom entuzijazmu", naglašava ministarka i kaže da je do sada uvek davala realne procene i nikada nije podizala "očekivanja javnosti u pogledu pregovora".\n"Imajući u vidu najavu predsednika (Evropske Komišije, Žan Klod) Junkera o ubrzanju procesa proširenja, nedavnu izjavu visoke predstavnice Mogerini o ekstremnom napretku Srbije i stavove pojedinačnih država članica da Srbija treba da otvori sva poglavlja za koja je spremna, bilo je normalno očekivati otvaranje tri poglavlja", smatra Joksimović.\nRokovi za završetak dijaloga između Beograda i Prištine, odnosno za potpisivanje pravno obavezujućeg sporazuma, nisu tema. Za nas je ključna tema u dijalogu puna implementacija Briselskog sporazuma, u prvom redu formiranje Zajednice srpskih opština, navodi Joksimović.\n"Podsećam da je, prema pregovaračkom okviru EU, poglavlje 35 u našim pristupnim pregovorima planirano za zatvaranje na samom kraju pregovora i u tom smislu za nas nisu relevantne bilo kakve medijske spekulacije", rekla je ministarka za "Politiku".\nOna smatra da je vremenski okvir da Srbija može da bude primljena u člantvo EU i pre 2025. godine realan i da obezbeđuje prostor za ubrzanje dinamike pristupnih pregovora.\n"To je, takođe, pozitivna politička poruka zemljama koje su najviše napredovali u pregovorima, pre svega Srbiji i Crnoj Gori. Naravno podrazumeva se da moramo ispuniti kriterijume za članstvo, ali isključivo po principu da se svaka zemlja vrednuje prema svom napretku. Nemamo ništa protiv napretka celog regiona na evropskom putu i podržavamo napredak svih zemalja kandidata, ali ne slažemo se sa principom paketa, takozvano zapadnog Balkana, koji zamagljuje rezultate svake zemlje pojedinačno. Nije korisna politička uravnilovka u procesu pregovora sa EU", rekla je Joksimović za "Politiku".\nOna podseća da je inicijativa za izradu Strategije proširenja 2025. godine potekla od predsednika EK, Junkera, u toku njegovog redovnog godišnjeg obraćanja Evropskom parlamentu o stanju Evropske unije.\n"Dakle, strategiju će izraditi Evropska komisija, po direktnom nalogu predsednika Junkera, koji je pokazao lidersku viziju i razumeo potrebu procesa proširenja EU. Junker je jasno izdvojio Srbiju i Crnu Goru kao zemlje predvodnice u tom procesu, i očekujemo da ta činjenica bude reflektovana u strategiji. Takodje očekujemo da bude utvrđen jasan vremenski okvir za pristupanja, pre svega za Srbiju i Crnu Goru", kaže ministarka.\nKako navodi, ceo dokument strategije je tek u fazi izrade prvog nacrta i dodaje da će pratiti rad na tekstu, a da će strategija biti objavljena, kako je i planirano, februara 2018. godine.


Krivičnu prijava protiv nadležnih u institucijama za osiguranje aviona kojim bi se gasili šumski požari - CZIP\nSAOPŠTENJE ZA MEDIJE, press konferencija 24.03.2022.\nCentar za zaštitu i proučavanje ptica (CZIP) podnijeće krivičnu prijavu protiv odgovornih lica u institucijama koje su nadležne za osiguranje aviona, koji bi mogao doprinijeti efikasnijem gašenju šumskog požara u okolini Kolašina.\nProgramska direktorica CZIP-a, Ksenija Medenica podsjetila je da su prije dva dana obilježili Dan šuma, a da se danas „hektari kopna pretvaraju u pustoš isključivo zbog neodgovornosti institucija“.\n„Danas smo tu da zaključimo da je nečiji nerad ostavio Crnu Goru bez mogućnosti da spriječi širenje šumskog požara. Hektari šuma u okolini Kolašina koje trenutno gore, odgovornost su čovjeka koji je nepažnjom, neznanjem ili namjerom izazvao požar, ali mnogo veća odgovornost državnih institucija koje očigledno nisu smatrale dovoljno važnim da se pripreme za sezonu požara koja se nažalost iz godine u godinu dešava“, istakla je Medenica.\nPrema njenim riječima, ne može proći nekažnjeno to što je dozvoljeno da kašnjenje tenderske procedure spriječi efikasnije gašenje požara, izazove nemjerljivu štetu za šumski ekosistem ali i napravi materijalnu štetu ljudima koji na tom području imaju kuće i imanja, dovede u opasnost čovjekov život i egzisteciju.\nMednica je podsjetila da je iz Direktorata za zaštitu i spašavanje MUP-a saopšteno da je tenderska procedura za osiguranje aviona koji se koriste za gašenje požara u toku, a da je pokrenuta od strane Uprave za katastar i državnu imovinu.\n„Pitamo institucije, zar je moglo da se dozvoli da ti avioni jedan jedni dan budu neosigurni? Pitamo ih šta su uradili da edukuju građane koji još uvijek misle da je paljenje livada korisno? Pitamo ih kako upravljaju našim šumskim resursima kad svake godine pričamo o istim problemima? Pitamo da li će oni koji su nas doveli u ovu situaciju snositi odgovornost?“, upitala je Medenica.\nNajavila je da će CZIP podnijeti krivičnu prijavu protiv odgovornih lica u institucijama koje su nadležne za osiguranje aviona.\n„Takođe, performansom ispred Uprave za katastar i državnu imovinu, šaljemo poruku da dok gori šuma, „gori“ i za potreba da institucije na vrijeme i odgovorno rade svoj posao“, poručila je Medenica.\nPerfomans, u kojem je zapaljena dokumentacija u kutiji sa natpisom „TENDER – osiguranje aviona“, organizovan je u saradnji sa Crnogorskim društvom ekologa i Green Home-om.\nCZIP je prethodno organizovao pres konferenciju „Očuvanje biodiverziteta Crne Gore: projekat “BioVal – biološka raznolikost““, tokom koje je predstavnica CZIP-a, Nevena Petković, pojasnila je da je opšti cilj tog projekta povećanje znanja građana Crne Gore o vrijednostima biodiverziteta.\n„Projekat je podijeljen na tri komponente, u okviru kojih radimo na podizanju svijesti o zaštiti prirorode među građanima i njihovo uključivanje u proces građanske nauke, oni nam daju podršku za monitoring biodiverziteta i pomažu nam u prikupljanju važnih podataka. Posebna komponenta su pozivi na akciju gdje želimo da dovedemo do promjene ponašanja kada je u pitanju reciklaža i odlaganje otpada“, istakla je Petković.\nPress konferencija, 24.03.2022.\nRekla je da su u okviru projekta održali predavanja u školama i vrtićima povodom Dana roda, Dana leptira, Dana planete Zemlje, pripremili edukativne brošure, organizovali izložbu na kojoj su predstavili bogatstvo staništa i ptica u Crnoj Gori, sproveli kampanju tokom oktobra koja je bila posvećena pticama selicama, a više škola iz Crne Gore smo poveli na prstenovanje i jednu na solanu.\n„Organizovali smo i online kviz o biodiverzitetu i nagradili smo najbolje dvogledima pogodinim za amatere. U okviru prstenovanja ptica na edukativnoj stanici na Marezi, koje organizujemo svake godine, prstenovali smo za 17 dana 1674 jedinke. Tokom septembra i oktobra nam se priključilo više od 500 učesnika, među kojima su uglavnom bili roditelji sa djecom“, navela je Petković.\nIstakla je da su organizovali i „Ćukovanje“ u okviru kojeg su prebrojavali sovu ćuk na teritoriji Podgorici i gdje su prebrojali 51 ćuka na sedam lokacija, kao i „Bubonight“ u okviru kojeg su brojali jedinke velike ušare na teritoriji Rumije i obale.\nPredstavnica Crnogorskog društva ekologa, Irma Muhović, kazala je predstavljajući rezultate specifičnog poziva na akciju “Škole u akciji za reciklažu“, da je cilj akcije bio da se podstaknu djeca da aktivno razmišljaju o životnoj sredini i o načinima na koji mogu da doprinesu promjenama u životnoj sredini.\n„Želimo da usmjerimo djecu i da im usadimo zdrave i održive navike kada je u pitanju životna sredina kako bi mogli jednog dana da je svjesno doživljavaju i da njihova ponašanja budu u skladu sa životnom sredinom“, navela je Muhović.\nU akciji su, kako je rekla, učestvovale 52 škole i poslale su kreativni materijal koji predstavlja praksu koju sprovode a koja je vezana za reciklažu.\n„Najbolje smo planirali da nagradimo sadnicama i za to smo odabrali 12 škola. Nadamo se da ćemo i u narednom periodu moći da obezbijedimo veći broj sadnica i da pokrijemo veći broj škola“, rekla je Muhović.\nKonferencija je realizovana u okviru projekta „BioVal – biološka raznolikost“ kojeg finansira Evropska unija (EU), a kofinansira Ministarstvo javne uprave, digitalnog društva i medija.\nCrvendaćCZIP i WHO SEE zajedno u borbi protiv krivolova


Video igre “dobre za zdravlje” navodi studija sa Oksforda | PC Press\nVideo igre “dobre za zdravlje” navodi studija sa Oksforda\n16. novembar 2020. 20. novembar 2020. Stefan Dević\nOni koji igraju video igre u dužim periodima češće će biti srećni od onih koji to ne rade, pokazuje studija. Istraživanje Oksford Univerziteta bazirano je na dve igre, Nintend-ove Animal Crosing i Plants and Zombies kompanije EA.\nSreća koja zavisi od trajanja igranja?\nNeuobičajeno, kompanije su podelile (anonimne) podatke – o tome koliko dugo su igrači igrali neku od igara. Te informacije su kasnije povezane sa anketom u kojoj igrači odgovaraju o svom zdravlju. U anketi, u kojoj su gejmeri upitani da odgovore kako se osećaju u vezi sa svojim iskustvom, učestvovalo je 3.274 gejmera, svi preko 18 godina starosti.\nProfesor sa Oksforda koji je učestvovao u studiji navodi da je bio iznenađen rezultatima. “Ukoliko igrate Animal Crossing četiri sata dnevno, svakog dana, bićete vidno srećniji od nekog ko to ne radi”, rekao je taj profesor. “To samo po sebi ipak ne znači da ih je sama igra Animal Crossing činila srećnim.”, naveo je i dodao da 40 godina iskustva u istraživanju ipak ukazuje da su oni koji se igraju “duže srećniji” od onih koji to ne rade.\nTagovi: igrice, Istraživanje, studija, Univerzitet oksford, video igre, zdravlje\n← Velika Britanija 2030. zabranjuje motore sa unutrašnjim sagorevanjem\nXPG predstavlja kompaktno ATX kućište STARKER →


Čović: Radonjić naneo veliku štetu Zvezdi - ebart\nČović: Radonjić naneo veliku štetu Zvezdi\nPredsednik KK Crvena zvezda Nebojša Čović rekao je da je izjava Dejanja Radonjića posle osvajanje tripl krune i priče oko dugovanja naneli veliku štetu klubu.\nCrnogorski stručnjak Dejan Radonjić koji je tada sa crveno-belim odbranio titulu u domaćem prvenstvu, posle proslave je na konferenciji za medije govorio o dugovanjima kluba prema igračima, kao i stručnom štabu.\n"Odmah tu noć u toku proslave titule na Malom Kalemegdanu pozvao sam Dejana i rekao mu da ne razumem zašto je to izjavio, jer ono što mora da bude pravilo jeste da treneri ne pričaju o parama. On je iskreno odgovorio da je to bila emotivna reakcija, koji sam razumeo, iako sam bio ljut", rekao je Čović u razgovoru za Politiku.\n"Njegova izjava je nanela veliku štetu Crvenoj zvezdi, ali ne kažem da je to bila Radonjićeva želja. Ušli smo ničim izazvani pod oštar finansijski monitoring FIBA i Evrolige. Međutim, to nije presudilo da Zvezda ne produži ugovor sa trenerom. Nakon toga smo nas dvojica obavili niz razgovora do konačne njegove odluke da ne nastavimo saradnju", istakao je Čović.\nPredsednik KK Crvena zvezda, Nebojša Čović, govorio je o treneru Dušanu Alimpijeviću i otkrio čiju sugestiju je poslušao pri njegovom dovođenju na Mali Kalemegdan.\n"Pratili smo Alimpijevića poslednje tri godine, a s FMP je napravio veliki uspeh plasmanom u finale plej-ofa domaće lige i eliminacijom Partizana. Znali smo da je to rizik za nas i za njega, ali vrlo sam zadovoljan onim što je do sada pokzao. Potpuno je posvećen košarci, može se reći opsednut. Imali smo razgovore sa dosta trenera i poslušao sam sugestije čoveka koga izuzetno poštujem i do čijeg mišljenja mi je stalo, Svetislava Pešića. U nekoliko navrata smo pretresali celu situaciju, analizirali smo iskusne i mlade trenere", dodao je prvi čovek Crvene zvezde.


Poslanici Skupštine Srbije usvojili su rebalans budžeta kojim su predviđeni prihodi od 1.291,4 milijarde dinara, dok su rashodi uvećani za 148,59 milijardi, na 1.774,4 milijarde dinara, tako da će deficit iznositi 483 milijarde dinara, odnosno 8,8 odsto bruto domaćeg proizvoda (BDP).\nRebalans je usvojen sa 207 glasova za i četiri protiv, a pred početak glasanja ministar finansija Siniša Mali zahvalio je poslanicima na kritikama i pohvalama u raspravi.\n“Zemlja se bori na dva fronta, za spas života i zdravlja ljudi, a sa druge strane za spas ekonomije i ovaj rebalans treba da doprinese u obe borbe”, rekao je Mali i ponovio da će Srbija ove godine imati najmanji privredni pad u Evropi.\nMali je najavio da će u narednih desetak dana u Skupštinu stići predlog Budžeta za 2021. godinu i da će poslanici imati dve nedelje da ga prouče, a posebno je naglasio da je predviđeno povećanje plata i penzija koje su, kako je rekao “apsolutno sigurne, sve u dan i u dinar”.\n“Spasili smo ekonomiju, nema masovnih otpuštanja i zatvaranja fabrika kao u drugim zemljama” istakao je ministar finansija na kraju rasprave o rebalansu budžeta.\nPoslanici će u podne započeti novu sednicu na kojoj će razmatrati izmene Zakona o zaštiti stanovništva od zaraznih bolesti.\nStatua Stefana Nemanje u punoj veličini: Vesić se divi i “proziva” (FOTO)


RTCG - Radio Televizija Crne Gore - Nacionalni javni servis :: Ekonomija :: Održavanje mreže u aprilu koštalo oko 256 hiljada eura\n25. 05. 2022. 09:58 >> 09:56\nVrijednost radova na održavanju elektroenergetskih objekata iznosila je oko 256 hiljada eura, saopšteno je iz Crnogorskog elektrodistributivnog sistema (CEDIS).\n"Korisnici elektrodistributivnog sistema su u aprilu preuzeli ukupno 231.008.193 kWh električne energije, što je za deset odsto manje u odnosu na martovsku potrošnju i četiri odsto više u odnosu na energiju preuzetu tokom istog perioda prethodne godine", saopšteno je iz CEDIS-a.\nNajviše električne energije, oko 35 odsto, kako dodaju, distribuirano je korisnicima na području Podgorice, Danilovgrada, Tuzi i Cetinja (Region 2).\n"Očitano je ukupno 397.132 brojila, ili 93 odsto od ukupnog broja (neočitana mjerna mjesta nalaze se u objektima koji nijesu stalno nastanjeni). Procenat očitanosti na mjernim mjestima koja su opremljena novim, elektronskim brojilima je 99 odsto", saopšteno je iz CEDIS-a.\nEkipe Sektora za održavanje tog preduzeća su u aprilu realizovale 2.058 intervencija na terenu.\n"Vrijednost radova na održavanju elektroenergetskih objekata iznosila je oko 256 hiljada eura", navodi se u saopštenju.\nIZ CEDIS-a dodaju da su na distributivnu mrežu tokom aprila priključena 172 nova korisnika.\n"Tokom prethodnog mjeseca potpisani su ugovori za nabavku šest transformatora za trafostanice naponskog nivoa 35/10kV na području Cetinja, Ulcinja, Herceg Novog i Kotora, ukupne vrijednosti oko 484 hiljada eura. Na nivou sekundarne mreže realizovano je devet projekata, od kojih je najviše sredstava, oko 115 hiljada eura, izdvojeno za izgradnju trafostanice NDTS 10/0,4 kV (prema DUP-u “Univerzitetski centar”) u Podgorici", navodi se u saopštenju.\nPrethodnog mjeseca na području Crne Gore je, kako su kazali, ugrađeno 19 novih, elektronskih brojila.\n"Ukupan broj mjernih mjesta u Crnoj Gori koja su opremljena elektronskim brojilima na daljinsko upravljanje je oko 338 hiljada, čime je pokriveno preko 80 odsto konzuma", saopšteno je iz CERDIS-a.\nIz tog preduzeća podsjećaju da je njihova osnovna djelatnost distribucija električne energije, izgradnja i održavanje distributivnih objekata i mreže.\n"CEDIS distribuira električnu energiju za oko 424 hiljade korisnika na području Crne Gore", zaključuje se u saopštenju.\nNijesu razmatrali akte o sistematizaciji i stambenim kreditima\nGubici na elektromreži u maju na istorijskom minimumu


Naslovna » Aktuelnosti » „Raduje me činjenica da su Kina i Srbija prešle iz infrastrukturne saradnje na saradnju u oblasti proizvodnih kapaciteta“\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas sa delegacijom distrikta Baošan iz Šangaja. Kinesku političko-privrednu delegaciju koja boravi u Srbiji predvodi zamenik načelnika Baošana gospođa Čen Sjaođi.\n„Srbija je imala sreću da je predsednik Kine Si Đinping njen veliki prijatelj i da sa značajnom pažnjom posmatra da li se kinesko-srpska saradnja i zajednički projekti odvijaju uspešno. Kineske investicije poput Hestila u Smederevu i Zđina u RTB Boru, su podstrek za dalju uspešnu saradnju naših dveju država. U Srbiji se grade kineska fabrika automobilskih guma i fabrika delova za automobilsku industriju, raduje me ta činjenica da su Kina i Srbija prešle iz infrastrukturne saradnje na saradnju u oblasti proizvodnih kapaciteta. Beograd i ostali gradovi Srbije potpuno su otvoreni ne samo za ekonomsku saradnju sa Kinom, već i za saradnju u oblasti obrazovanja, sporta, kulture, turizma. Želim vam da se Baošan pobratimi sa nekim od naših gradova ili opština i da se kinesko-srpska saradnja intenzivira na lokalnom nivou“, istakao je predsednik Nacionalnog saveta Nikolić.\n„Kineski narod veoma ceni Vaš doprinos jačanju saradnje naših dveju država. Mi u Kini imamo razumevanja za srpski narod, jer imamo isti nacionalni interes, očuvanja teritorijalnog integriteta i suverenteta. Naši bilateralni odnosi su na istorijskom nivou, u poslednje vreme razvijaju se u svim dimenzijama ne samo na najvišem političkom nivou, već i na lokalnom nivou. Naš cilj je jačanje saradnje Baošana i Beograda, u oblasti sporta, kulture, obrazovanja. U Baošanu se nalazi i sedište kompanije Bao Wu Steel Group, preduzeća za proizvodnju čelika, najveća platforma za promet čeličnih proizvoda, kao i veoma uspešna privatna kompanija Dahua Real Estate Group, koja se bavi gradnjom i obnovom nekretnina u Kini i Australiji. Baošan se kao i Beograd nalazi u fazi privredne transformacije i radovaće nas svaki vid buduće zajedničke saradnje“, naglasila je zamenica načelnika distrikta Baošan Čen Sjaođi.